BAVARSKA BAJKA NEMA KRAJA: Trinikijeri preporodio Nemce | Novosti.RS\nTim trenera Andree Trinkijerija, koji je na ulasku u sezonu bio izostavljen iz svih priča o plej-of pretendentima, gleda u leđa samo Barseloni!\nSedam minuta pre kraja, pri vođstvu domaćina 62:52, činilo se da će Efes biti prevelik zalogaj za nemačku ekipu. Međutim, italijanski stručnjak usadio je svojim igračima germanski mentalitet. U velikom preokretu pomogle su im i greške "pivara", jedna od njih bila je izgubljena lopta Vasilija Micića, koji je odigrao slabu utakmicu nakon što je u prošloj ostvario košgeterski rekord karijere (33). Postigao je 12 poena, uz šut iz igre 3/15 i po četiri asistencije i izgubljene lopte. Svoje veče nije imao ni Šejn Larkin sa 13 poena (4/13).\nBLEDA PARTIJA NEDOVIĆA\nVALENSIJA je nadigrala Panatinaikos za petu pobedu u sezoni (95:83), dok su atinski "zeleni" sada imaju skor 2-5 i dve utakmice manje. Najefikasniji u španskom timu bio je Klemen Prepelič sa 18 poena, dok je Nikola Kalinić postigao četiri, uz pet asistencija.\nŠelvin Mek je ubacio 15 za ekipu Panatinaikosa, dok je naš Nemanja Nedović odigrao bledu partiju protiv svog bivšeg kluba - pet poena (šut iz igre 2/9).\nEkipu Bajerna predvodili su Vejd Boldvin sa 15 poena (11 asistencija) i DŽejlen Rejnolds sa 14, dok je Vladimir Lučić posle serije MVP partija uzeo "tajm-aut". Meč je završio sa sedam poena, uz devet skokova i dve asistencije.\n- Pobedili smo samo zbog toga što smo verovali, verovali, verovali - rekao je Trinkijeri posle meča. - Efes je imao veoma dobru treću četvrtinu, mi smo loše odigrali prvu polovinu poslednje. Ali, čim su malo popustili bili smo spremni da iskoristimo priliku i dođemo do velikog trijumfa u gostima.\nPosle debakla u Barseloni, Fenerbahče nije pokazao reakciju u meču sa Baskonijom u Vitoriji. Tim našeg selektora Igora Kokoškova ponovo je ubedljivo poražen (68:86) i pao je ispod 50 odsto uspešnosti (4-5). Baskijci su imali dvojicu igrača u šuterskom transu, Aleka Pitersa sa 25 poena (10/12) i Rokasa Giedraitisa sa 19, dok je odsustvo Nanda de Koloa bilo nenadoknadivo za turski tim. Jan Veseli je bio najefikasniji sa 15 poena, po 11 su postigli Dajšon Pjer i Kenan Sipahi, dvocifren je bio i Lorenco Braun sa deset, uz čak šest izgubljenih lopti. Fener u petak gostuje Realu i, sudeći po trenutnom stanju, ima minimalne šanse da izbegne šesti evroligaški poraz.\nCSKA je nastavio uspon četvrtom vezanom pobedom, ovog puta u duelu sa Žalgirisom (87:78), koji je doživeo treći poraz u nizu i polako posustaje nakon fenomenalnog starta. Briljirao je Majk DŽejms sa 27 poena za "armejce", Nikola Milutinov je za 24 minuta ostvario učinak od osam poena i sedam skokova. Zenit je u poslednjoj četvrtini ispustio pobedu u meču sa Himkijem (83:88), pa je odlična rola Bilija Berona (24 poena) ostala bez nagrade. Na drugoj strani, najbolji su bili Aleksej Šved (24) i Erik Mekalum (19).\nKK Bajern Minhen Evroliga košarka KK Efes


Cvejić: Cilj odluke o rijalitijima je zaštita mladih i dece od takvih sadržaja\nVesti Autor:N1 Beograd29. sep. 202013:22 > 14:26\nČlan REM-a Slobodan Cvejić istakao je da je cilj izrade pravilnika o ograničavanju emitovanja rijaliti programa tokom dana taj da se zaštita dece i mladi od ovakvih sadržaja. On napominje da su oni postali "ozbiljan problem u Srbiji".\nUNS: Kristijan pretio da novinarima treba seći glave\nCvejić je objasnio šta sledi nakon ovog predloga Saveta REM-a.\n„Postoje dva koraka. Jedan je da se organizuje javna diskusija, i drugi – da je potrebno mišljenje o zakonitosti ovakvog postupka. Koliko je meni poznato, to mišljenje daje Ministarstvo kulture. Dakle, to je ono što ćemo sačekati. Regulatorno telo samostalno organizuje javnu raspravu, izradu nacrta i organizaciju te rasprave. Nacrt se šalje na mišljenje u nadležnu ustanovu, a to koliko će tamo stajati – nije pod našom kontrolom“, navodi Cvejić.\nVeruje da će ono što je do Regulatornog tela ići relativno brzo, i procenjuje da bi moglo da sve bude završeno u roku od dva meseca, odnosno do kraja godine.\n„Ovu inicijativu smo pokrenuli u martu, i evo to se realizovalo sada kada su prošli izbori. Rem ne samo da može, već ima obavezu da sprovodi propise u toj oblasti. REM po zakonu donosi pravilnike i preporuke da bi detaljnije regulisao neke obaveze iz svoje nadležnosti, a u ovom slučaju preporuka kao neobavezujući dokument nije postigla nikakav efekat i naša je procena da ono što stoji u toj preporuci pretočimo u pravilnik“, kaže Cvejić.\nOn poručuje da je cilj inicijative da se mladi i deca zaštite u toku dana od ovakvih sadržaja i dodaje da su rijaliti programi postali „ozbiljan problem u Srbiji“.\nCvejić je istakao da će emiteri moći da učestvuju u javnoj raspravi kao i da im je omogućeno pravo žalbe.\nPrecizira da se predlog o ograničavanju emitovanja odnosi na programe poput „Parova“, „Zadruge“ i „Farme“, odnosno programi u kojima učesnici pristanu da budu izolovani od javnosti.\nOdlukom bi, prema njegovim rečima, bili izuzeti programi koji su humanitornog karaktera, koji su zabavni u smislu takmičenju u pevanju ili pomoći porodicama, i deci, i oni ne bi bili ograničeni.\n„Rijati programi koje želimo da ograničimo ugrožavaju nekoliko temeljnih ljudskih prava koja su zaštićena Ustavom i zakonima. Kada gledate taj program možete da vidite kako oni katastrofalno deluju na mlade koji su u razvoju“, zaključio je Cvejić.


Kako platiti smeštaj\nKako plaćam zakup apartmana?\nPrilikom rezervacije, gost je obavezan da izvrši uplatu avansa i to u visini od 30 % od ukupne cene zakupa, kako bi njegova rezervacija smatrana validnom. Plaćanje se vrši putem opšte uplatnice na račun Apartmana Jagodina.\nOstatak iznosa se plaća direktno našeg agentu koji je Vaš domaćin i koji će Vas sačekati prilikom dolaska u apartman.\nDa li je moguće plaćanje u bilo kojoj stranoj valuti?\nPlaćanje se isključivo vrši u dinarima i to prema važećem, višem kursu Narodne banke Srbije na dan uplate.\nUkoliko gosti nemaju kod sebe dinare prilikom plaćanja, to ne bi trebalo da predstavlja nikakav problem jer se Apartmani Jagodina nalaze nadomak centra grada u kome postoji veliki broj menjačnica.\nDa li mogu da platim karticama ili čekovima?\nTrenutno je plaćanje moguće izvršiti gotovinski i to u nacionalnoj valuti.\nAko nemate kod sebe novca, već samo kartice, nemate razloga za brigu, jer se u neposrednoj blizini naših apartmana nalaze predstavništva mnogih banaka, kao i bankomati.\nDa li je moguće da izvršim plaćanje na kraju boravka?\nPlaćanje isključivo funkcioniše po sledećem modelu : 30 % avansne uplate i ostatak prilikom prijavljivanja, tako da nije moguće da izvršite plaćanje poslednjeg dana boravka u Apartmanima Jagodina.\nMoram li da uplatim avans da bi moja rezervacija bila validna?\nDa biste dobili potrvdu rezervacije koja se smatra validnom, neophodno je da uplatite avans u iznosu od 30 % od celokupne sume. Nakon što se proknjiži uplata, dobijate potvrdu rezervacije ili putem telefona ili elektronski i tek nakon toga se smatra da je Vaša rezervacija validna.


JASNO I GLASNO! RUSKI PATRIJARH PORUČIO PODGORICI: Prekinite sa progonom SPC! Lider sekularne države ne može da stvori crkvu! - Informer\nInformer/Sputnjik | 13. 07. 2020.\nPatrijarh moskovski i cele Rusije Kiril pozvao je vlasti Crne Gore da zaustave progon SPC i ukinu diskriminativni zakon koji predviđa oduzimanje imovine Srpske pravoslavne crkve na teritoriji zemlje, navodi se u saopštenju koje je objavljeno na sajtu Odeljenja za spoljne crkvene veze Moskovske patrijaršije\n"Pre pola godine usvojen je diskriminativni zakon koji je usmeren na nacionalizaciju crkvene imovine, pre svega crkava i manastira. Obećavaju da će formirati 'autokefalnu crkvu' uz učešće lokalnih raskolnika. Pozivam civilne vlasti Crne Gore da ukinu diskriminativni zakon koji je uneo podele i raskol u crnogorsko društvo, da zaustave progon pravoslavne crkve, prekinu sa pokušajima da umesto nje formiraju neku drugu crkvenu strukturu", navodi se u saopštenju.\nCRNOGORSKA VOJSKA USTALA PROTIV MILOVE DIKTATURE! Podršku Crkvi potpisalo više od 120 vojnika i oficira!CG DIKTATOR GUBI PODRŠKU!\nEU PARLAMENTARCI STALI U ODBRANU SRPSKIH SVETINJA! Objavili su deklaraciju, Đukanoviću neće biti dobro!\n"Lider sekularne države ne može da stvori crkvu. Gorki plodovi takve politike mogu se videti u Ukrajini, gde je propao pokušaj 'ujedinjenja naroda' uspostavljanjem nove 'lokalne crkve'. Ta avantura je samo produbila raskol i donela muku milionima pravoslavnih Ukrajinaca“, konstatovao je ruski patrijarh.\n"Pritisak na vernike neprestano raste. Njihova mnogobrojna okupljanja pokazuju da oni više ne mogu i ne žele to da trpe. Javno ponižavanje sveštenstva od strane predstavnika vlasti postalo je norma. I to u državi koja svoj nastanak duguje Crkvi, u čijoj je istoriji postojao mnogovekovni period kada je mitropolit bio nosilac ne samo crkvene, nego i sekularne vlasti", naglašava se u saopštenju.\nKrajem 2018. godine, na inicijativu tadašnjih ukrajinskih vlasti i Carigradske patrijaršije, formirana je raskolnička struktura — takozvana "Pravoslavna crkva Ukrajine“. U januaru 2019. godine nekanonska crkvena struktura je dobila tomos od carigradskog patrijarha Vartolomeja.\nNAŠ PROTIVNIK NIJE CRNA GORA, NEGO BEZAKONJE! Mitropolit Amfilohije: ONI HOĆE DA POLICAJCI ČUVAJU NJIHOVU VLAST I PARE, POSTOJE SAMO DVE VRSTE LJUDI!\nRuski patrijarh Kiril Crkva Crna Gora Podgorica Rusija SPC ruski patrijarh\nMAJA IZ PLJEVALJA SE ODREKLA MILOVE STIPENDIJE: Neću pare od onih koji bi da ZATRU SRPSTVO i PRAVOSLAVLjE!


Ekran – Stranica 534 – Portal sa stavom\nSamo neupućeni i naivni su vjerovali da sa ovakvim Nogometnim savezom reprezentacija može otići na E…\nTužilaštvo BiH očigledno zna kako se radi posao! Možda se građanima nekada čini sporim, ali djelovan…\nRužica Jukić i Milan Tegeltija ovih dana panično najavljuju kako neko hoće da uništi VSTV! Jukić čak…\nUniverzitet u Zenici (UNZE) je, na žalost, od nekada perspektivne visokoobrazovne institucije spao n…\nNa Sveučilištu u Zagrebu se ne stišava bura oko zloupotreba rektora Damira Borasa, koji je za svoje …\nJuni 13, 2016\t0 668\nJuni 12, 2016\t0 994\nJuni 12, 2016\t0 755\nPage 534 of 586« First...510520530532533534535536»540550560...Last »\n2 sata ago\t0 1\nSamo neupućeni i naivni su vjerovali da sa ovakvim Nogometnim savezom reprezentacija može otići na …\n1 dan ago\t0 27\n1 dan ago\t0 88\nSarajevo – grad nasilja!\n3 dana ago\t0 39\n4 sedmice ago\t0 67\nUkoliko ste korisnik Google Chroma koji voli imati otvoreno 50 tabova u isto vrijeme, Google …\nJuli 14, 2019\t0 140\nJuni 17, 2019\t0 239\nOtkriće japanskih naučnika objavljeno je u američkom medicinskom časopisu “Transfuzija”. Japanski naučnici sa Medicinskog fakulteta …\n1 dan ago\t0 19\nMaj 13, 2019\t0 234\nApril 21, 2019\t0 383\n5 dana ago\t0 139\n3 sedmice ago\t0 57\n3 sedmice ago\t0 183\n3 sedmice ago\t0 78\nRad vikendom može negativno da utječe na mentalno zdravlje žena\n1 sedmica ago\t0 29\nJuli 28, 2019\t0 161\nJuli 5, 2019\t0 166\nJuni 29, 2019\t0 151


Uspješne žene u selima širom BiH | BiH News | Al Jazeera\nDanas se obilježava Međunarodni dan žena na selu. Žene u ruralnim područjima Bosne i Hercegovine već godinama realizuju uspješne projekte, koji su korisni za cijele lokalne zajednice. Projekti su dio programa Ekonomsko osnaživanje žena. Nakon BiH, počet će se provoditi i u Crnoj Gori.\nKatarina Petrović je žena kojoj se dive u selu Bjelovac kod Bratunca. Vlasnica je jedne od najvećih farmi u općini. Poljoprivredno gazdinstvo je registrovala, pa tako sebi uplaćuje doprinose za penziono i zdravstveno osiguranje. Primjer je drugima, jer je posao počela s tri krave, a sada s 30 njih proizvodi 10.000 litara mlijeka mjesečno.\n„To je jako težak i naporan posao, pun odricanja od mnogo čega. Nije mnogo čega, nego svega. Radim 365 dana u godini, nemam odmora ni jedan jedini dan. Ujutro ustajanje, pola pet. Obavezna sam biti tu cijeli dan, čak i noć kad se krava teli ili kada je bolesna”, navodi Katarina Petrović, vlasnica farme.\nEdukativni centar za žene\nSlađana Ujić je žena kojoj najviše vjeruju u selu Podgaj kod Rogatice. Već godinama je na čelu uspješnih projekata. Trošnu zgradu nekadašnje područne škole sa saradnicama je pretvorila u edukativni centar za žene. Više od 120 žena iz okolnih sela tu je imalo obuku tkanja i izrade rukotvorina\n„Te žene sada imaju uslove, ne nabavljajući neke skupe materijale nego koristeći ono što im je na raspolaganju, da na neki način stvore novu vrijednost, za koju će nadam se, naći način i za prodaju“, rekla je Slađana Ujić, predsjednica udruženja „Snop” iz Rogatice.\nNada Marković je žena koja okuplja sve koji se bave poljoprivredom u okolini Kravice kod Srebrenice. Osnovala je prvu i jedinu zadrugu u ovoj mjesnoj zajednici. Trenutno ima 30 kooperanata.\n„Mislim da ćemo iduće godine imati više kooperanata iz razloga što imamo već svoju hladnjaču, koja nije velika, kapaciteta 50 tona, koja će vršiti usluge“, kazala je Marković.\nZanimljivo, i među kooperantima zadruge opet su najuspješnije žene. Safeta Beganović jedna je od njih, sa farmom od 15.000 pilića.\n„Još 50 žena iz ruralnih područja Bosne i Hercegovine u narednom bi periodu moglo pokrenuti vlastiti biznis. Toliko će ih učestvovati u okviru programa „Ekonomsko osnaživanje žena“, javlja reporter Al Jazeere Emir Skenderagić.\nPodrška organizacije CARE International\nProgram će, između ostalih, finansirati CARE International. Direktorica organizacije kaže da oni već tri godine podržavaju poslovne ideje žena u ruralnim područjima novcem i savjetima.\n„Neke žene su imale problem da ubijede svoje porodice da dođu, da ubijede koji su to razlozi. I za neke žene to je bio prvi put da izađu iz svog mjesta stanovanja samostalno“, rekla je Sumka Bučan, regionalna direktorica ove organizacije.\nAli kasnije je sve bilo mnogo lakše, dodaje Bučan. U projektu je učestvovalo više od 100 žena. Njihova zaposlenost u ruralnim područjima Bosne i Hercegovine do sada je mnogo ovisila i o starosnoj strukturi.\nPrema anketi iz 2012., među ruralnim stanovništvom od 20 godina, 60 posto zaposlenih bili su muškarci, a 40 posto činile su žene. Međutim, kod stanovništva sa 40 godina, 67 posto zaposlenih bili su muškarci, a 32 posto žene. Razlika je najveća kod stanovništva od 60 godina, gdje su 82 posto zaposlenih muškarci, a žene samo 18 posto.\nZa promjenu ove statistike, neophodna je i reakcija nadležnih državnih institucija. Korist bi bila višestruka. Iskustva u svijetu pokazuju da cijela porodica prosperira kada žena ostvaruje prihod.\nSamo sa završenom osmoljetkom, Halida Suša dizajnira i izrađuje motive za odjeću i obuću koji obilaze svjetske modne piste.\nNestaje višestoljetni običaj tetoviranja križeva na rukama djevojčica u Kraljevoj Sutjesci, ostaju crne marame za kraljicu Katarinu.


RTS :: MUP zadovoljan poverenjem koje građani imaju u policiju\nDruštvo MUP zadovoljan poverenjem koje građani imaju u policiju\npetak, 14. jun 2019, 09:00 -> 09:53\nDan policije ove godine biće okrenut ka najmlađim koji će sa njenim radom moći da se upoznaju u nedelju na Kalemegdanu, rekao je za RTS direktor policije Vladimir Rebić.\n(petak, 14. jun 2019, 11:22) - Maja [neregistrovani]\nKoje bre poverenje?\nKo veruje partijskoj policiji? Ako hoćete i odgovor, evo: niko.\n(petak, 14. jun 2019, 11:20) - Miki [neregistrovani]\nA ko to sem roditelja pripadnika MUPa, pojedinih pemzionera i sl ima poverenja u Vas?? Prestanite sa trosenjem goriva, kupovinom vozila za maskembal po ulicama BG sto izvodi interventna presrecuci ljude koji nemaju veze sa nezakonjem samo da bi odredjen broj ljudi (glasaca) pomislio kako se toboz borite protiv kriminala dok dileri droge ne smetano rade sta rade jer nisu Vasa meta. Posebno ste angazovani u Borci i Zemunu kao da je vanredno stanje. Nisam siguran da ne prelazite granicu ovlascenja!\n(petak, 14. jun 2019, 10:55) - Vidan [neregistrovani]


Tajni kodovi: "Iscedite" od Netfliksa sve što vam se "daje" - KoZnaZna - Vizni režim, putovanja\nAko mislite da ste odgledali sve što je vredno kada je u pitanju Netflix, pogrešili ste. Verovatnije je da postoji veliki broj filmova i serija do kojih još niste došli, niti ćete doći uobičajenom pretragom.\nUkoliko ne skrolujete i ne pretražujete satima, Netflix vam uglavnom preporučuje samo sadržaj koji je usko povezan sa onim što ste već gledali ili dodali na svoj spisak. Međutim, ukoliko želite da pogledate nešto van onih naslova koji vam se stalno preporučuju, teško da ćete uspeti ako se oslanjate na običnu pretragu.\nSva sreća, pa postoji mali „hak“, a radi se o kodovima. Ne brinite, nije ništa komplikovano, svako to može da ukuca za pola minuta.\nRadi se o sledećem: Svaki od ovih kodova je povezan sa prilično specifičnim žanrovima, od „Romantičnih stranih filmova“ do „B-horor filmova“.\nNetflix, Tajni kodovi


SLUŠAOCI LUBAČEVSKOG U POSETI KLUBU »\n1. septembra 2019. Sajt Kluba\tArhiva vesti, Vesti 2019\nSLUŠAOCI LUBAČEVSKOG U POSETI KLUBU\nSlušaoci Državnog univerziteta Lubačevskog Nižnji Novgorod iz Ruske federacije , Mihail Ivanov, Dimitrij Sergejev i Artjom Razumov, na čelu sa predsednikom “Omladinskog pokreta Srbije“ iz Novog Sada Jovicom Petrovićem, posetili su Klub generala i admirala Srbije.\nUniverzitet Lubačevskog školuje tehnički kadar potreban za razvoj vojske i industrije Rusije. Omladinski pokret Srbije u okviru Novosadskog univerziteta priprema osnivanje Vojnotehničke akademije, koja treba da počne sa radom 2020. godine. U pripremi za početak rada Akademije Omladinski pokret, pored ostalog, sarađuje i sa Državnim univerzitetom Lubačevskog.\nPredsednik Izvršnog odbora Kluba general dr Luka Kastratović goste je upoznao sa radom Kluba generala i admiralaSrbije i o NATO agrsiji 1999. godine, a za Državni univerzitet Lubačevskog Nižnji Novgorod uručena je studija “Vojska Jugoslavije u odbrambenom retu 1999. godine“. Zamenik predsednika Izvešnog odbora general Miloš Đošan goste je upoznao sa dejstvom protivvazdušne odbrane u NATO agresiji i sa njima posetio Vojni muzej na Kalemegdanu.\nGenerali Kastratović i Đošan u razgovoru sa gostima davali su odgovore na brojna interesantna pitanja.


Trening za novinare lokalnih štampanih i onlajn medija - Media & reform centar Niš\nTrening za novinare lokalnih štampanih i onlajn medija\nPosted on 17 марта, 2016 by mirc\nNezavisno udruženje novinara Srbije (NUNS) u saradnji sa PU „Lokal pres“ i Topličkim centrom za demokratiju i ljudska prava poziva lokalne novinare da se prijave na trening iz oblasti istraživačkog novinarstva u kontekstu prioritetnih pitanja: transparentnost javnih finansija, odgovornost javnih funkcionera i ljudska prava sa posebnim osvrtom na radna i srodna prava.\nOpšti cilj obuke je podizanje nivoa znanja novinara o mehanizmima korupcije u oblasti javnih finansija i unapređenje istraživačkih veština, što će u kombinaciji sa metodologijom praćenja i analize ključnih politika i praksi koje koriste OCD ponuditi alate za širi analitički pristup kada je reč o korupciji na visokom nivou i sa druge strane sistematskom urušavanju radnog prava.\nProjekat uključuje organizaciju četvorodnevnog treninga u dva različita termina za dve različite grupe polaznika. Prvi trening će biti organizovan od 7. do 10. aprila, a drugi od 12. do 15. maja 2016. godine.\nTeme koje će biti pokrivene u okviru treninga su sledeće.\nIstraživačko novinarstvo – dva dana treninga biće posvećena procesu istraživanja i rada na tekstovima kroz sticanje veština kao što je upotreba informacija od javnog značaja, korišćenje onlajn i oflajn baza podataka, drugih vrsta izvora.\nJavne finansije – jedan dan treninga biće posvećen jačanju kapaciteta novinara u izveštavanju o trošenju javnih finansija i prepoznavanju i otkrivanju korupcije i neregularnosti u toj oblasti. Edukativni modul će pokriti sledeće oblasti: izazovi i mogućnosti korupcije u oblasti javnih finansija, nacionalni i međunarodni zakonski okviri za borbu protiv korupcije, građanski nadzor javnih finansija i anikorupcijske politike, veza između medija i OCD koje su fokusirane na monitoring javnih finansija.\nRadno pravo – jedan dan treninga biće posvećen članu 23. Univerzalne deklaracije o ljudskim pravima – pravu na rad kao osnovnom ljudskom pravu – koncept, status, nacionalni i međunarodni trendovi, relevantnim nacionalnim izvorima informacija, tumačenju evorpske prakse kada je reč o radnom pravu, sudskoj praksi u okviru radnog prava, prekarijatu, …\nTrening je namenjen lokalnim novinarima u Srbiji koji poznaju osnove metodologije istraživačkog novinarstva, imaju iskustva u izveštavanju o mehanizmima korupcije u oblasti javnih finansija, poštuju etičke standarde u izveštavanju i spremni su da unaprede svoje profesionalne veštine i usvoje nova znanja i alate. Ukupno 30 novinara će biti odabrano, odnosno 15 polaznika po treningu.\nCV – informacije o formalnom i neformalnom obrazovanju i profesionalnom iskustvu i motivaciono pismo\nDino Jahić – trener za istrazivačko novinarstvo – urednik u Centru za istrazivačko novinarstvo.\nVladimir Kostić – gost predavač za istrazivačko novinarstvo – zamenik urednika u Centru za istrazivačko novinarstvo.\ndr Miroslav Prokopijević – trener za javne finansije, profesor na Fakultetu političkih nauka i naučni saradnik na Institutu za evropske studije.\nTatjana Jakobi – trener za radno pravo – dugogodišnji ekonomski izveštač i analitičar, bavila se širokim krugom makroekonomskih tema u Srbiji i region.\nMesto održavanja treninga: biće naknadno utvrđeno.\nPrijave se mogu dostaviti putem e-maila na adresu:tamara.filipovic@nuns.rs.\nRok za dostavljanje prijava je 25. mart 2016. godine.\nTroškovi prevoza, smeštaja i ishrane tokom treninga su obezbeđeni od strane organizatora.\nOrganizator će izvršiti raspodelu polaznika u datim terminima u odnosu na mesto održavanja treninga i mesto boravka polaznika.\nViše informacija o konkursu možete dobiti telefon telefonom: 011/33 43 255.\nTrening se izvodi u okviru projekta U fokusu (In Focus) koji finansira Delegacija Evropske unije u Republici Srbiji. U prilogu ovog meila šaljemo vam i kratak prikaz samog projekta U fokusu.\nAOM: Napadom na KRIK provladini mediji štite državni kriminal


Reprezentacija Arhive - Rukometni Žurnal\nУто, 28.јун.2022 03:01\nFlorentin Pera menja Adrijana Vasilea u ženskoj reprezentaciji Rumunije!\nTreći poraz – Makedonija poražena od Hrvatske u pripremnoj utakmici!\nSrbija na startu Mediteranskih igara porazila Sloveniju!\nSrbija igra protiv Slovenije od 15 časova!\nAlžir porazio Makedoniju u drugoj proveri pred start Mediteranskih igara!\nReprezentacija Miloš Jovanović - 27. 06. 2022 0\nŽenska reprezentacija Makedonije je izgubila drugu prijateljsku utakmicu uoči početka Mediteranskih igara. Makedonija je poražena od domaćina ovog takmičenja u test meču sa dva gola razlike, 22:20. Prethodno su izabranice Ljubomira Savevskog izgubili od reprezentacije Tunisa sa 31:20. Makedonija je u B...\nOdložena utakmica Slovenija – Srbija!\nOrganizatori XIX Mediteranskih igara u Oranu su odložili početak rukometnog takmičenja. Utakmica između Slovenije i Srbije koja je bila na programu u ponedeljak, 27. juna u 11:00 časova neće biti odigrana u tom terminu, a više informacija i nova satnica...\nCrna Gora slavila protiv Francuske – Norveška porazila Dansku!\nVelika pobeda mladih „lavica“, velikan svetskog rukometa je srušen u Celju! Crna Gora je savladala Francusku 25:24 (12:11) na startu glavne runde Svetskog prvenstva za igračice do 20 godina koje se održava u Sloveniji. To je treća pobeda izabranica trenera Igora...\n“Orlovi” motivisani pred Sloveniju!\nRukometaši Srbije se u Oranu pripremaju za prve izazove na XIX Mediteranskim igrama. U iščekivanju početka takmičenja, naši rukometaši su nastavili sa trenažnim aktivnostima i pripremama za utakmice koje predstoje. Srbija će u okviru grupne faze odmeriti snage sa...\nŠvajcarska iznenadila Hrvatsku – Nemačka porazila Sloveniju!\nReprezentacija Miloš Jovanović - 26. 06. 2022 0\nHrvatska ženska juniorska reprezentacija nije uspela da nastavi pobednički niz na Svetskom prvenstvu u Sloveniji. U utakmici 3. kola grupe G poražena je od Švajcarske 21:22, ali je bez obzira na to, kao prva prošla u drugi krug. Prvo poluvreme...\n“Orlići” polovični protiv Izraela!\nJuniorske selekcije Srbije i Izraela odigrale su prvu od dve prijateljske utakmice koje su na programu u okviru priprema za Evropsko prvenstvo. Izabranici Đorđa Teodorovića su večeras u Vrbasu bili uspešniji i slavili rezultatom 32:27 (17:13). Najefikasniji u redovima Srbije bio je...\nHrvatska bolja od Austrije – Slovenija prejaka za Čile!\nReprezentacija Miloš Jovanović - 25. 06. 2022 0\nU sjajnoj utakmici hrvatska ženska juniorska reprezentacija pobedila je Austriju 40:26, u 2. kolu grupe G, Svetskog prvenstva koje se održava u Sloveniji. Bila je to verovatno najbolja utakmica ove generacije na velikim takmičenjima. Hrvatska je tako već osigurala...\nTunižanke porazile Makedoniju u prvoj proveri pred Mediteranske igre!\nReprezentacija Miloš Jovanović - 24. 06. 2022 0\nŽenska reprezentacija Makedonije izgubila je u prvoj od dve planirane provere uoči početka Mediteranskih igara u Alžiru. Izabranice Ljubomira Savevskog poražene su sa ubedljivih 11 golova razlike, 31:20 od selekcije Tunisa. Makedonija bi trebalo da odigra još jednu prijateljsku utakmicu protiv...\nMuška reprezentacija Srbije otputovala u Oran!\nMuška rukometna reprezentacija Srbije otputovala je na XIX Mediteranske igre, koje se od 25. juna do 6. jula 2022. godine održavaju u alžirskom gradu Oranu. Izabranici selektora Tonija Đerone su nakon priprema u SC FSS u Staroj Pazovi i SC...\n123...206Stranica 1 od ukupno 206


eKapija | Gasovod "Južni tok" čeka novi parlament Srbije\nIzvor: Danas | Ponedeljak, 17.03.2008.| 09:23\nGasovod "Južni tok" čeka novi parlament Srbije\nMinistar energetike u Vladi Srbije, Aleksandar Popović, izjavio je da će do 24. maja biti formirana zajednička rusko-srpska kompanija koja će brinuti o izgradnji gasovoda "Južni tok" u Srbiji.\n- Od šest najvećih stranaka u parlamentu, četiri su za ratifikovanje sporazuma o izgradnji gasovoda kroz našu zemlju, i to će biti jedna od prvih tačaka dnevnog reda novog parlamenta - rekao je Popović na tribini "Energetska strategija Srbije" koju je, uoči minulog vikenda, u Kragujevcu organizovao Forum za nacionalnu strategiju.\nOn je najavio da će do sledeće zime početi izgradnja podzemnog skladišta gasa u Banatskom dvoru, zatim izgradnja termoelektrane blizu Sjenice, kapaciteta 320 megavata, a u planu je i izgradnja zajedničke termoelektrane Srbije i Republike Srpske u slivu reke Drine.\nMinistar Popović je rekao i da očekuje da će Vlada ove nedelje odobriti "Elektroprivredi Srbije" da raspiše javni poziv stranim kompanijama za izgradnju trećeg bloka termoelektrane u Obrenovcu i završetak izgradnje TE "Kolubara".\nEnergetska strategija Srbije\nForum za nacionalnu strategiju\nOgraničene cene osnovnih životnih namirnica 30.06.2022.\nUspešno završena inicijalna ponuda prvog srpskog digitalnog tokena 30.06.2022.\nDodatno pojednostavljena procedura za kupce-proizvođače koji koriste energiju za sopstvene potrebe 30.06.2022.


Naslov: Kordoba Uto 12 Mar - 22:22\nKordoba : Urbana, daleka i sama\nHroničari tog vremena tvrde da su se tokom šetnji prelepim vrtovima rađale nove ideje o „osvajanju sveta“ i Kolumbovim putovanjima. Nažalost, tokom srednjeg veka, koji ne bez razloga nosi titulu „mračni“, inkvizicija je vladala ovim prostorima i nezasluženo uživala u ovom Alkazaru, među brojnim fontanama, ribnjacima, čempresima, palmama i pomorandžama.\nNajlepši deo grada svakako je jevrejska četvrt, sa Ulicom cveća u centralnom delu, odakle se pruža najbolji pogled na zvonik katedrale La Meskite. Uske ulice između dvospratnih kuća, sa čijih se zidova, prozora i balkona, preko ograda i ešalona od kovanog gvožđa, u slapovima spušta raznobojno rastinje, deluju tako da prosto ne poželite nikada da izađete iz njih. Otmeno, čisto i sa stilom. Prilikom progona Jevreja inkvizicija je bila nemilosrdna.


Poslao: Pon Feb 26, 2018 1:00 pm Snimi Poruku\nmože i taj tetra on je i funkcionalniji od ovog što sam ja predložio samo neznam kakvi su kao proizvođač (dugotrajnost i sl.)možeš od jeftinih kineski Atman EF3 samo što u njega treba da dokupiš još filter materijala keramičke valjke, Sera siporax i sl. što je još 20e za 2l najkvalitetnijih Sera.\nu svakom slučaju bolje nov sa garancijom.Pogledaj ih sve na youtubu kako se sklapaju, ređa materijal,čiste, funkcionišu pa vidi šta ti je najpraktičnije.\nPoslao: Pon Feb 26, 2018 6:50 pm Snimi Poruku\nSto se tice filtera naj jeftinija varijanta je stakleni spoljni filter da ti neko napravi,pumpa oko 1000 dinara I sav filter material\nI cevi potrebne nebi trebalo da izadju preko 50 eura\nPoslao: Uto Feb 27, 2018 2:29 pm Snimi Poruku\nHvala vam puno sve precesljavam a da li mogu da dobijem vaše mišljenje od Sunsun HW703B filter? Inače nosila sam juče vodu na analizu imam preko 100 nitrata(ako sam dobro zapamtila) posadila sam 6 različitih biljaka da vidim koja će opstati pored skalara i 2 skalara odbacuju trećeg pa sada pratim stanje u akvarijumu kupila hemije za biljke tj dohranu i co2 i neku tečnost da mogu odmah iz česme da dosipam vodu. Zbog tog nitrata mogu li vec danas usisati i promeniti trećinu vode? Molim vas da me ispravite gde god da gresim\nPoslao: Uto Feb 27, 2018 3:44 pm Snimi Poruku\nEvo spisak sa nekog foruma koliko čega sme tj.\nne sme da bude:\nprema tome premašila si sve granice sa 100 tako da bi ja promenio 50% pod hitno pa onda još 2-3 puta svaki 2. dan po 30% valjda bi se onda isčistila i hemiski i vizuelno ta boja dovoljno a u buduće na 7 dana pogotovo sa tim malim filterokm koji je beskoristan sem što talasa vodu i pravi cirkulaciju.\nOvih filtera nema u Srbiji pa teško neko iz prakse može da ti kaže od kolega,ja koliko sam video iz googla on je i skuplji od onog Tetra jedino ako si ga našla po povoljnijoj ceni.prednost sunsun je ako sam tačan model našao što ima i ugrađenu UV lampu to je onda ekstra tako da ako imaš u nemačkoj zastupnika,garanciju, servis i rezervne delove za Sunsun možeš i njega inače je verovatno Tetra pouzdaniji.\nDaj nam slike i imena biljaka šta si dodala.\nte hemikalije za biljke nemoj da stavljaš cele doze koje pišu na uputstvu jer nemaš puno biljaka i nije zarastao.sa još na početku nemoraš uopšte možeš eventualno pola doze ili manje.kad vidimo šta imaš i kolike su biljčice i koje si tečno đubrivo uzela naknadno će biti još saveta.\nA još jedna korist od biljaka je i da se slabije i plašljivije ribe ili mladunci sakriju i pobegnu od dominantnih i siledžija.Pozdrav i srećno kvašenje rukava!\nPoslao: Uto Feb 27, 2018 4:37 pm Snimi Poruku\nIdem odmah onda vodu da menjam nisam znala jel smem zbog dobrih bakterija! Taj filter sam našla na ebay.de nov je imaju sve rezervne delove tamo takodje da se kupi ima po meni dobre karakteristike a nije skup pa sam samo htela vaše misljenje.. slike biljaka šaljem samo da ih sredim\nPoslao: Uto Feb 27, 2018 5:25 pm Snimi Poruku\nPoslao: Uto Feb 27, 2018 6:54 pm Snimi Poruku\ne pa lepo već bolje izgleda sa biljkama ai voda je malo bistrija.Jel slika posle današnje izmene vode ili pre?Ova biljka napred desno ako je microsorum pteropus nesme da se sadi u podlogu tj.sme korenje samo da uhvati a rizom treba da bude van.Ako jeste to ta biljka izvadi je i veži za to drvo desno nekim najlon koncem ili plastične vezice za kablove(pogledaj na.Ove pozadi 3 biljke sa stabljikama ne vidi se baš lepo kakve su pa ako imaš nazive sa pakovanja napiši i čini mi se kao da si ih poubadala sa onom saksijicom fabričkom komplet u podlogu onda to neki dan kad imaš vremena(kada menjaš vodu pa bude pliće) treba raširiš i aranžiraš kako želiš da bude trajno raspoređeno. Ovaj echinodorus pozadi desno možeš da odmakneš malo više od zadnjeg stakla prema sredini bar 15cm od prilike iza one grane pošto on raste 40-50 cm na sve strane i u vis.Valisneriju suprotno bolje pozadi ili u ćošak pa će ona da se širi uz leđa ili bok pošto ona kao puzavica izbacuje u stranu nove biljčice.Sve to za biljke nije hitno nek se adaptiraju ipak one polako napreduju i rastu samo je hitan ona Microsorum da ga izvadiš iz podloge. Možeš i samo da mu poklopiš koren sa granom da ga drži bez vezivanja privremeno.\nPoslao: Uto Feb 27, 2018 7:28 pm Snimi Poruku\nOvo je nakon menjanja vode i filter sam samo iscedila. Slikala sam bliže pa ako mozes da vidis biljke jer ja nazive nisam dobila sa njima sada ću odmah da izvadim tu i da je zakači a ove sve druge ću da izguglam te nazive što si napisao pa cu da ih prepoznam po slici a svakako ću te poslušati i prekosutra o5 promeniti trećinu vode pa i njih razmestiti. Jao hvala ti do neba na izdvojenom vremenu 😀😀😀 i filter ću verovatno probati sunsun košta 55 eura protok 1400l na sat i 4 korpice za filter a cena je sa filter materijalomi može stići 1 marta tetra 800 mi se čini malo sa 790l protoka na sat a veća je 91euro. Ako mi ne uspe sunsun kupicu onu greenline ili kako već za 140 eura i završiti priču o filterima\nPoslao: Uto Feb 27, 2018 7:43 pm Snimi Poruku\nOve dve biljke su prebačene 😁\nPoslao: Uto Feb 27, 2018 9:57 pm Snimi Poruku\nNema na čemu, drago mi je ako sam od pomoći i ja se radujem da što pre osposobiš,kompletiraš,ulepšaš i da za neko vreme uživate ti i cela porodica u najlepšem ukrasu i ljubimcima u kući,pogotovo što si dama i tako si hrabro počela sa lepom veličinom a bez nekog predznanja pa vredi da se potrudimo da ti olakšamo da ti se ne smuči ovi prvih 10-15 dana dok se nesredi,da ne odustaneš.Znaćeš i ti sve to i sama za 1-2 meseca čitanja foruma,googlanja i gledanja youtuba o svemu što te interesuje.Svaka ti čast i za ovo do sad si se naradila.\nOva tečna đubriva nemoj još da sipaš dok ne izmenjaš tu vodu i dok dođe filter i sve središ hemiski i biološki za ribe i vodu neće biljkama ništa faliti za to vreme.Profito se sipa na nedeljnom nivou kad promeniš vodu,trebalo bi 20ml za 200L,pošto nemaš mnogo bilja počni sa 5ml kad budeš ušla u ritam izmene vode na 7 dana pa za 1mesec na 10ml pa posle još 1-2mes. 15ml zavisi već kako budu napredovale i širile se biljke, videćeš a i znaćeš i sama do tada dosta stvari o tome.Carbo je tečni ugljen- dioksid i sa njim nesme da se pretera može da škodi ribama tako da možeš isto tako postepeno da dodaješ s tim što njega moraš na dnevnom nivou da sipaš a ne odjednom za celu nedelju.Nismo pričali o hrani šta i koliko im daješ uglavnom nemoj da preteruješ daj im minimalno još ovih nekoliko dana dok si sa ovim malim filterom dok nedođe pravi koji može da prečisti kako treba,bolje da su gladne u čistom nego da se prejedaju i da se još više zaplja voda. Pozdrav i očekujemo vesti i slike sa novitetima i izmenama(naravno i pitanja ko ima).\nPoslao: Sre Feb 28, 2018 8:05 pm Snimi Poruku\nHvala ti od srca na podrsci i lepim recima baš se trudim da ne posustanem... sutra stiže novi filter SunSun HW-403B pa cu taman menjati trećinu vode sutra i pustiti njega da radi par sati u toj vodi...A prekosutra stiže i Tetra ASP 300 valjda će biti dovoljna..i onda se valjda neću buditi ujutro sa strahom jesu preživele i tu noć 😒 hranu mi je prodavac preporučio listiće šarena za gornje ribice a one tabletice/granulice sa algama za ove na dnu. Listića im dam manji prstohvat a granulice 2 kom jrdnom na dan. Ispravite me ako grešim molim vas. Razumela sam za hemiju veliko HVALA!!!\nPoslao: Sre Feb 28, 2018 10:10 pm Snimi Poruku\nLepo što brzo stiže i kompletira se oprema,ta vazdušna pumpa ti nije neophodna ali dobro kad je već tu neće da škodi.Očekujemo slike sa novitetima kad namontiraš i pustiš u pogon filter.\nPoslao: Pet Mar 02, 2018 5:38 pm Snimi Poruku\nEvo mene ponovo 😊 slika akvarijuma posle menjanja vode i ubacivanje novog filtera,planiram u ponedeljak ponovo da odnesem vodu na kontrolu pa ćemo videti šta smo uradili za sada ribice su ok sem skalara koji se ne vole bas pa se jure po akvarijumu u prilog šaljem i sliku jedne promene na skalaru za koju ne znam o čemu se radi ako može pomoc!? Takodje sam primetila da mu i sare blede.Čitajući forum ovih dana jako sam se uplašila tih bakterija i bolesti i nadam se da će posle ovih promena i one biti ok. Planiram sledeće nedelje tj ako voda prodje kontrolu da kupim još 10-ak ovih malih ribica da mi ova jedna ne samuje.Puno pozdrava za sve i mnogo vam hvala što ste mi pomogli u ovoj pobedničkoj borbi 😄😄\nPoslao: Pet Mar 02, 2018 7:03 pm Snimi Poruku\n*početničkoj još uvek ne pobedničkoj 🙂\nPoslao: Pet Mar 02, 2018 7:23 pm Snimi Poruku\nSkalari znaju da budu temperamentne ribe (naročito koji su poveći - matični).\nHoće da se pobiju ako nema dovoljno mesta za skrivanje, sve dok se u akvarijumu\nne uspostavi hijerarhija ,dok se ne ustanovi koje alfa riba iliti koje glavni\nu pogledu hrane i teritorije prvenstveno, a takođe i partnerstva.\nMožda bi kriptokorina usteriana delimično rešila problem jer je širokolisna i skalarima\ndaje mogućnost skrivanja, ujedno na njeno široko lišće rado polažu svoju ikru (kada su upareni),\ninače su jako vezani međusobno kada se upare. U većem akvarijumu može da bude i po\nnekoliko parova skalara.\nCrvenilo na oku skalara može biti (najverovatnije) od udarca drugog skalara i ako se to neponavlja\noporaviće se otprilike 20-30 dana.Ako li misliš na ovo ispod to je analni otvor putem kojeg između\nostalog polaže ikru ako je ženka, ako je mužjak tim delom oplođava položenu ikru. Poz.


Tadić: Rešavanje slučajeva ubistva novinara moja misija\nSTRAŠNA PRIČA O SRPSKIM REKAMA Ako se bilo kojoj približite van grada, naići ćete na UŽAS (VIDEO)\nHAPŠENJE POD OKRILJEM NOĆI Policija osumnjičene za pranje POLA MILIJARDE DINARA uhvatila dok su bili u pidžamama (VIDEO) Video\nNakon brutalnih KRIMI-OBRAČUNA crnogorski kriminalci dolaze u Srbiju "na lečenje", ali ISTINA JE DRUGAČIJA\nTanjug / FoNet | 15. 06. 2011 - 15:57h\n| Komentara: 73\nBEOGRAD - Predsednik Srbije Boris Tadić izjavio je danasna Skupštini Evropske federacije novinara da je uveren da će ubice novinara u Srbiji biti otkrivene i naglasio da je rešavanje tog pitanja njegova misija. On je poručio da Srbija ne može da bude stabilna i razvojna država dok se ne razreše ubistva novinara Slavka Ćuruvije, Milana Pantića i Dade Vujasinović.\nOn je od novinara zatražio podršku za donošenje medijskih zakona, napomenuvši da je svestan da novinar koji ima malu platu nema motiv da piše analitički ili uakzuje na probleme društva.\n"Evo", obratio se Tadić izveštačima, "klimaju glavama novinari koji danas izveštavaju, a ne oni koji sede na stolicama".\n"Ja znam da je takva situacija, jer se susrećemo svaki dan, na različitim mestima, po suncu, kiši, hladnoći... pokušavamo da promenimo stvari", poručio je Tadić.\nOn se složio da je situacija u kojoj se novinari danas nalaze teška, ali ne i da je gora od one 90-ih godina. Tadić je podsetio da su se tada događale likvidacije novinara i drugih koji različito misle i poručio da Srbija ne može biti stabilna dok se ne reše ubistva novinara.\n"Srbija je danas slobodno društvo. Verujem da kada smo rešili pitanja bezbednosna veoma osetljiva (saradnja s Haškim sudom), onda sam uveren da ćemo otkriti i ubice novinara i vezu kriminala i društva", rekao je Tadić.\nOn je istakao da je 90-ih godina ta veza bila očita i da nije bilo segmenta društva koji nije bi kriminalizovan.\nPredsednik Srbije je rekao da je odnos države i medija delikatan i višedimenzionalan i da bez slobodnih medija nema ni demokratije ni prespektive Srbije.\n"Mediji su kontrolori države. Mediji su istraživači. Oni treba da osvetle procese u društvu ukažu na propuste i kriminal. Oni su i korektiv javnosti i nezaobilazan gradivni činilac javnosti i zato imaju posebnu ulogu u kreiranju atmosfere u društvu", istakao je Tadić.\nOn je rekao da država ne može biti vlasnik medija, ali da i u EU postoje brojne dileme u vezi sa tim i različiti modeli rešavanja ovog pitanja.\n"Kao predsednik države pažljivo analiziram sve procese u društvu. Niko ovde nije naivan. I mediji i država zastupaju određene interese. Da li su ti interesi uvek podudarni - nisu", rekao je Tadić i istakao da demokratsko društvo nije moguće bez elementarne sagalasnosti te dve strane.\nPredsednik Srbije se posebno osvrnuo na odnos države i medija i istakao da mediji predstavljaju deo države u jednom širem smislu, da je odnos države i medija delikatan i više dimenzionalan.\nOn je rekao da će se boriti za slobodne medije i status novinara i naglasio da bez slobodnih medija nema ni demokratije ni prespektive Srbije.\nTadić je rekao da Srbija nikada neće biti demokratsko društvo bez jasne prespektive za medije i dodao da medijska strategija predstavlja doprinos tome.\nOn se složio da je situacija u kojoj se novinari danas nalaze teška, ali ne i sa tim da je situacija gora nego devedesetih, istakavši da je tada bilo likvidacija novinara i poručio da Srbija ne može biti stabilna dok se ne reše ubistva novinara.\nUNS: Konstantni pritisci političara i tajkuna na medije\nPredsednica Udruženja novinara Srbije (UNS) Ljiljana Smajlović ocenila je danas da će i legalno izabrana, demokratska i proevropska vlast, samo ako joj se pruži prilika, učiniti najbolje što može da bi kontrolisala i manipulisala medijima. Ona je ocenila da u Srbiji vladaju konstantni pritisci političara i lokalnih tajkuna na medije.\nKao najsvežiji primer navela je izjavu ministra odbrane Dragana Šutanovca da bi Tužilaštvo trebalo da reaguje povodom objavljivanja poverljivog dokumenta u štampi.\nSmajlovićeva je podsetila da je dokument Vlade Srbije o odbrambenoj moći Srbije, koji je razmatran na zatvorenoj sednici Parlamenta, označen sa "strogo poverljivo" i da je na taj način nešto što je od javnog interesa pretvoreno u privatno vlasništvo.\nNUNS: Novinari očekuju više\nPredsednik Nezavisnog udruženja novinara Srbije (NUNS) Vukašin Obradović je ocenio da nema razloga da se ne veruje kako vlast čini sve što može da bi novinari živeli bolje, ali da novinari očekuju više.\nPri tome je, kao posebno značajno, označio usvajanje medijske strategije, kao ključnog dokumenta za dalji razvoj sistema informisanja i novinarstva u Srbiji.\nObradović je izrazio očekivanje da će vlast u najvećoj meri uvažiti predloge iz Nacrta medijske strategije koji je izradila radna grupa.\nZARAZA U BEOGRADSKOM VRTIĆU Desilo se upravo ono od čega su epidemiolozi NAJVIŠE STRAHOVALI\nRibe iz naših reka pune su RAZNIH OTROVA, a ono što ne znamo to je da su često i NA NAŠEM TANJIRU\nSutra 18 godina od ubistva novinara Slavka…\nSutra se navršava 18 godina od ubistva novinara i vlasnika "Dnevnog telegrafa" Slavka Ćuruvije.\nFondacija: Dodato ubrzati rešenje ubistava…\nNa današnji dan navršava se 18 godina od ubistva Slavka Ćuruvije, vlasnika i glavnog i odgovornog urednika "Dnevnog telegrafa" i "Evropljanina", a 1. juna…\n"BLIC" OTKRIVA Ko je i zašto UBIO NOVINARA…\nUbice jagodinskog novinara Milana Pantića (47), koji su pripadnici jedne organizovane kriminalne grupe sa sedištem u Beogradu, identifikovani su, saznaje…\nNUNS i UNS: Ni posle 23 godine nije…\nNezavisno udruženje novinara Srbije (NUNS) podsetilo je danas da ni posle 23 godine nije rasvetljeno ubistvo novinarke Radislave Dade Vujasinović.\nObeleženo 18 godina od ubistva novinara Slavka…\nGodišnjica ubistva novinara, vlasnika i glavnog i odgovornog urednika "Dnevnog telegrafa" i "Evropljanina" Slavka Ćuruvije obeležena je danas polaganjem venaca…\nIza moderne spoljašnjosti zgrade u centru Beograda krije se MUČNA PRIČA o strahotama kroz koje prolaze migranti\nAko se vaše dete ovako ponaša, spremite se da platite KAZNU I DO 100.000 DINARA\nOvo je jedan od TRI NAJZAGAĐENIJA GRADA u Srbiji, a evo ko sve truje vazduh iznad njega\nSrbija naredne godine domaćin simulacione vežbe sa NATO\nBivša pomoćnica ministra optuživana za mobing kandidat je za najboljeg nastavnika sveta\nAPEL Kupujte jelke sa busenom\nPovezane teme: Boris Tadić , Mediji , Demokratija , Ubistva , Novinari , Ubistvo , misija\n~bruska Anonimni korisnik\nDragi moj predsednice o kojim vi slobodnim medijima govorite ,kada ja nigde ne mogu da kazem ono sto mislim .Nekada su bile makar emisije na televiziji ,gde su direktno ukljucivali gledaoce a danas nema nista totalni mrak.I ovo sto pisemo itekako je dobro cenzurisano tako mnogo toga nije objavljeno.\n2011-06-15 17:20 | Rejting: 93%\nZato nas je nasa voljena vlada i oslobodila teske muke da razmisljamo o demokratiji. Protivustavno drzi cak i vlasnistvo u vise medija, cuvajuci severovatno za pogodan trenutak (citaj izbore) kada ce to vlasnistvo da upotrebi.\n2011-06-15 17:22 | Rejting: 94%\nSlobodni mediji?ja zelim da izrazim svoje misljenje putem komentara,a onda mi skrate komentar,ili ga jednostavno ne objave...gde je tu sloboda???ograniceni smo svugde\n2011-06-15 17:34 | Rejting: 95%\n... a sve novine i TV stanice prenose jedno te isto, ne postoji ni jedna ozbiljna medijska kuca koja sme da uputi kritiku predsedniku drzave ili nekome u vlasti.... to se zove demokratija kod nas.\n2011-06-15 18:03 | Rejting: 91%\nCenzura u domaćim medijima i sloboda medija je na najnižem nivou od Tita pa na ovamo. Ne znam šta Tadić priča... Odakle mu ideja.\n2011-06-15 17:12 | Rejting: 96%\nNajveća medijska kuća u Srbiji, takozvani Javni servis, zapravo je servis koalicije na vlasti.\n2011-06-15 18:22 | Rejting: 96%\nA, gde su ti slobodni mediji? Daj da vidim, gde mogu da kažem svoje mišljenje.\n2011-06-15 17:01 | Rejting: 96%\nMa, daj... Ovo je nebuloza. Opasno je misliti svojom glavom. Zato nas ovoliko i cenzurišu.\n2011-06-15 17:06 | Rejting: 95%\n~RADOVAN---III Anonimni korisnik\nDobro naucena lekcija.Pa oslobodi ih predsednice,batali kontrolu.A mozda ni mediji ne zele da budu slobodni.\n2011-06-15 17:18 | Rejting: 92%\nSloboda medija u Srbiji nikada nije bila veća u istoriji čovečanstva no u poslednjih 10 godina....ali samo za političare, kako iz opozicije, tako i vlasti, oni mogu od jutra do sutra da pričaju, poručuju, objašnjkavaju šta žele, koliko žele i koliko mogu da stignu. Sloboda medija u Srbiji ne postoji ni u promilu za obična ćeveka, nejavnu ličnost, sem ako se isi ne skine go i šete centrom gradsa, e tada će sigurno svanuti u beogradskoj hronici i na naslovnici svih medije. Eto to je živa istina, tako stoje stvari kod nas decenijama i uvek će tako biti. Zato imamo obične ljude koji kod nas žive u kameno doba, i obične političare koji žive u doba zlatnih poluga i vasionskih privilegija svake vrste.\n2011-06-16 10:42 | Rejting: 100%\n17:59 TREĆI KRUG PAKLA Nedovršene države na Balkanu PRETNJA MIRU\n14:24 17:58 h Vučić u Havani, sastao se s predsednikom parlamenta, sutra sa Raulom Kastrom\n17:55 Predstavljen regionalni portal privrednih registara\n17:55 Poznati glumac se godinama lečio od zavisnosti, upoznao je jednu devojku i sada, U 54. GODINI ima OGROMAN razlog za sreću\n17:47 Dinar sutra jači, kurs prema evru 119,2988\n17:46 UDES NA AUTOPUTU Sudarili se kombi i automobil, vozači lakše povređeni\n17:41 Bosić: Zajednička platforma SNSD i HDZ opstruisanje procesa koji vuku napred\n17:39 Burna rasprava u EP o nacističkim i komunističkim simbolima\n17:35 "Život i drugi zločini": Predstava osoba sa govornim teškoćama u Dečjem kulturnom centru\n17:31 NEVREME U CRNOJ GORI Sneg, led i vetar oštetili više od 130 električnih stubova\n17:30 "BOGINJA" Naša poznata voditeljka upoznala svog idola, a nećete verovati o kojoj pevačici NARODNE muzike je reč\n17:24 PRESTIŽNI SKUP "WORLD MINDS" U SRBIJI Šansa da se pozicioniramo kao vodeća DIGITALNA EKONOMIJA u regionu\n17:18 SAT VREMENA OD CENTRA DO NOVOG BEOGRADA Gužve paralisale ceo grad, haos na autoputu i Autokomandi\n17:15 Svedok pokajnik otkrio DETALJE MILIONSKIH PLJAČKI: “Nismo brojali novac, iz novina smo saznali koliko smo uzeli”\n17:05 VELIKO IZNENAĐENJE Popularna serija OPET na malim ekranima, glavna uloga poverena Ivanu Bosiljčiću\n17:00 Dodik: Bosićeva deklaracija suprotna interesima Srpske\n16:58 Višegradska četvorka za proširenje EU na Zapadni Balkan\n16:55 Zemljom su nekada šeta DŽINOVSKI PINGVINI? Ovaj fosil otkriva da su bili veličine čoveka\n16:52 PILOT ŠALJIVDŽIJA Svi su se čudili putanji kojom upravlja avion, a onda se na radarskim ekranima pojavio BOŽIĆNI POZDRAV\n16:48 JAPANCI O KIMOVOJ PRETNJI Nema smisla bežati od njegovih raketa. Ne znamo ni KUDA BISMO OTIŠLI\n16:47 TUŽNI PRIZORI Jeleni pretrčavali magistralu, pa skočili pravo u SMRT (VIDEO)\n16:46 Đukić Dejanović: Ako treba da bude parlamentarnih izbora, onda neka ih bude s beogradskim\n16:45 Potvrđena optužnica protiv Eseda Radeljaša za zloupotrebu položaja i pranje novca\n16:43 SKANDAL Devojka poznatog glumca koja je pre devet meseci postala MAJKA objavila video iz spavaće sobe na kojem je POTPUNO GOLA\n16:43 U POSLEDNJI ČAS Za deset dana više od 1.000 novih stambenih zajednica u gradu, a evo koja opština prednjači\n16:35 Zastoj u radu radne grupe odložio izradu zakona o Agenciji za borbi protiv korupcije\n16:28 DVT: 54 kandidata za prvi izbor za zamenike tužilaca\n16:25 Isplata stare devizne štednje iz SFRJ od 31. avgusta 2019.\n16:25 Više nisu zakonsko sredstvo plaćanja: Evo do kada je moguća zamena papirnih novčanica od 50 pfeniga, jedne i 5 KM\n16:24 ZARAZA U BEOGRADSKOM VRTIĆU Desilo se upravo ono od čega su epidemiolozi NAJVIŠE STRAHOVALI\n17:47 Mijailović o najavi da će Partizan sa Mutom završiti na sudu: Moramo da napravimo sporazumni raskid\n17:27 PROMENE U PARTIZANU Čanak novi trener, Todorić smenjen\n17:05 ZOV ENGLESKE Kasiljas napušta Porto u januaru, traži ga Njukasl\n16:44 Lalatović: Dajem sve za pobedu, ne zanima me ako zbog toga ispadam budala\nUZNEMIRUJUĆ SNIMAK Pretukli su čoveka zbog prvenstva prolaza, a onda je on pokrenuo BULDOŽER\nTAMARA VUČIĆ O SINU VUKANU Trudim se da mu pevam, glumim i PLEŠEM\nA VAŽE ZA SKLADAN PAR Ivan Bosiljčić priznao da je Jelena plakala kao kiša zbog njegovog NEOČEKIVANOG postupka\nKolika kazna preti dobrovoljnom davaocu krvi od koga je pacijentkinja dobila virus HIV?\nRADIMO DVA POSLA, NAJVIŠE TROŠIMO NA HRANU Evo koliko novca treba četvoročlanoj porodici u Srbiji ZA PRISTOJAN ŽIVOT\nPRELIVA SA SVIH STRANA Poznata pevačica je šokirala svojim izgledom u kupaćem kostimu, a ima SAMO 29 GODINA\nPOBUNIO SE JAVNO Ivan Ivanović ga konstantno zove ŽIKA SELJAK, a sada mu voditelj "Šarenice" odgovara ŽESTOKO i sigurno mu neće biti svejedno\nEUR 119.48 din.\nAUD 77.43 din.\nCAD 78.83 din.\nHRK 15.82 din.\nGBP 135.70 din.\nUSD 101.02 din.\nBAM 61.09 din.


Znamo ko su prve zvezde mega rejva pod otvorenim nebom | Ritam Inđije\nZnamo ko su prve zvezde mega rejva pod otvorenim nebom\nUmek Foto: Promo fotografija / Noizz.rs\nNa pola puta između dva tehno grada u junu startuje Dance Park Festival. Za prvi dan festivala, Dance Park tim već je najavio prva velika svetska imena DJ scene uz koje će na nesvakidašnjem mestu đuskati na desetine hiljada rejvera.\nU petak i subotu 8. i 9. juna biće održan rejv na parkingu Fashion Park Outlet centra u Inđiji. Umek i Ten Walls nastupiće u petak, 8. juna dok će domaću postavu činiti Lea Dobričić, Ilija Đoković i Kristijan Molnar.\nUroš Umek, danas je na samom vrhu muzičke DJ scene i iza sebe ima na stotine izdanja objavljenih u prestižnim muzičkim kućama kao što su ”Virgin”, “Renaissance” i drugim. Postao je rezident u klubu „Space” na Ibizi, na poziv svog prijatelja i saradnika Carla Coxa, a 2007. godine pokrenuo je i svoju izdavačku kuću pod imenom “1605”.\nPrema rečima DJ Umeka veliko je zadovoljstvo nastupati pred srpskom publikom, što potvrđuje i jedna od domaćoj publici omiljenih numera pod nazivom “Novi Sad”.\nDance Park ekipa je tek počela sa prvim objavama izvođača, te nas uskoro očekuju objave mnogih svetskih, regionalnih i domaćih DJeva.\nPodstaknuti ljubavlju prema muzici, žurkama i najboljoj publici, beogradski Raveolution i novosadski Green Love Festival koji iza sebe imaju preko 50 uspešnih žurki, udružuju snage u stvaranju nove techno festivalske magije. Uz najprestižnije svetske DJeve biće održan mega rejv pod otvorenim nebom.\nFestival će ugostiti više desetina hiljada posetilaca iz zemlje i inostranstva, a posetioce očekuju žurke pod otvorenim nebom uz najsavremenije audio-vizuelne efekte i organizovan prevoz iz Beograda i Novog Sada, kao i mogućnost boravka na lokaciji tokom oba dana trajanja festivala.


Jelena Maćić, stilistkinja i make-up umetnik, - Wine Style\nHome/Moj Izbor/Jelena Maćić, stilistkinja i make-up umetnik\nVelika je šteta što su najpoznatije kafane, u pravom smislu te reči, pretvorene u fensi restorane. Nije samo estetika u pitanju, nego predstavljanje srpske kuhinje na pogrešan način. Veliki sam hedonista, što podrazumeva avanturizam. Kada su ukusi u pitanju, sve volim, naravno u umerenoj količini, jer preterivanje u bilo kom smislu ne može se smatrati hedonizmom. I da, verujem u staru izreku „zdravlje na usta ulazi“. Obožavam restoran Stara Hercegovina zbog kolenice sa kiselim kupusom, Franš zbog atmosfere, Pire zbog rižota sa šafranom, Tezgu zbog tai piletine s nudlama… Osim srpske, omiljena mi je i japanska kuhinja. Najbolju japansku hranu jela sam u Meksiko Sitiju, a čisto da napomenem, Meksikanci se svim strancima smeju zbog načina na koji piju tekilu. Jedan on najboljih restorana u kom sam bila je Puškin u Moskvi – rusko preterivanje u svakom smislu\nNije tajna da volim alkohol, pa samim tim ponekad znam i da preteram, ali to ne treba da čudi jer je moj pokojni deda bio veliki proizvođač rakije. Omiljena pića su mi rakije i vina, i drago mi je zbog procvata te industrije kod nas. Zanimljivo je da danas skoro svaki restoran ima svoju rakiju (za koju se nadam da nije industrijskog porekla). Što se tiče vina, ovo nije patriotizam ni reklamiranje, nego zdrav razum – veliki sam ljubitelj podruma Radovanović, zato što je vlasnik te vinarije čovek koji je uspeo da se pozicionira isključivo svojim radom. Ne podnosim penušava vina. Nisam od onih koji mode radi skupljaju vina i trude se da znaju sve o tome… Ja sam konzument – uživam i ne pričam. Vino najviše povezujem sa druženjem, muzikom, dobrom hranom i dobrim provodom. Mislim da je to potpuno normalno kada čovek dođe u određene godine. Realno, sve se svodi na ton, slika je nebitna. Ne volim barikirana vina, a samim tim ni burbone (barikirani viski). Obožavam argentinska vina – možda mi se sviđaju zbog sličnosti između našeg i argentinskog mentaliteta, a samim tim i sličnosti u navikama u ishrani.\nAko ne izađem iz kuće u devet sati uveče, onda ostajem kod kuće. Dobar provod je kasni ručak – rana večera u nekom prisnijem ambijentu, a može i u nekom megalomanskom. U tom smislu najviše volim Maderu. Kada uđem tamo i pogledam sastav gostiju, samo jedna misao prolazi mi kroz glavu – ili je Nova godina ili će da se zarati. Najviše volim raspad-kafane sa romskom muzikom, lošim ozvučenjem i bar dve harmonike dugmetare. U tom slučaju, obavezno nosim naočare za sunce, jer pre devet ujutru ne izlazim iz kafane. Nisam ljubitelj elektronske muzike i velikih klubova, smeta mi elitizam koji je trenutno vrlo rasprostranjen u Beogradu.


evro book |\n“Kroz prstohvat cimeta” Aleksandra Mihajlović\nPosted On December 27, 2015 October 2, 2018 By Olja Denčićcomment\nNe mogu da zamislim pitu od jabuka ako u njoj nema cimeta. Takođe, ništa mi nije lepše od toplog sutlijaša preko kojeg je posut ovaj aromatični začin. Zbog toga, moja kuhinja uvek miriše na cimet. Nisam rešila da pređem u gastro blogere, ali jednostavno ne mogu da ne spomenem moju ljubav prema cimetu, dok pišem Continue Reading


Bajka se realizuje... - Astro sestre\nU februaru smo podelile ZaJednički projekat, kao jednu od kreacija Venere Uzdizanja pod naslovom “Bajka se nastavlja”.\nSada smo PREuzbuđene jer delimo update sa naslovom “Bajka se realizuje”!\nAleksandra Nenadović i Jasmina Ilieva sve uspešnije realizuju ZaJednički projekat – distribucija doTERRA esencijalnih ulja i proizvoda životne vitalnosti i želimo da vas obavestimo da smo pronašle način da vam doTERRA proizvodi budu brzo i lako dostavljeni.\nPozivamo sve sestre koje su radoznale kako da koriste eterična ulja, kao jedan od alata za balansiranje čakri, podizanje frekvencije, uspostavljanje životne vitalnosti i još mnogo toga, na prezentaciju preko platforme Zoom 09.04. i 23.04. u 16h.\nPoželjno je da pre prezentacije svaka od vas proba uzorak eteričnih ulja, te kako mi sada delimo svoj call to action – raspored prezentacija, tako i vas pozivamo na vaš call to action – osetite kako eterična ulja menjaju energiju i viibraciju.\nDa li želite da saznate više i probate doTERRA ulja?\nJavite nam se na alex_vitality@yahoo.com i zapratite Facebook i Instagram stranice.\nZaJedno sa vama – Alex & Jasmina


Osećaj nadutosti: Kako ga se otarasiti? – DnevniZurnal\nby admin 10/06/2021, 15:03 1.9k Views\nSvako s vremena na vreme ima osećaj nadutosti, ali ukoliko se to dešava svaki put nakon obroka, potrebno je da posvetite pažnju tom problemu. Osim fizičkog bola i neprijatnosti, nadutost utiče i na osećaj umora, neraspoloženje i na produktivnost.\nNaravno, kad god posumnjate da se „nešto čudno“ dešava u vašem organizmu, ne treba se dvoumiti niti čekati već zakazati pregled kod izabranog lekara.\nA evo i šta u međuvremenu možete učiniti.\nŠta izaziva osećaj nadutosti?\nNadutost nastaje nakon što se u želucu nakupi velika količina vazduha i gasova. Može biti izazvana prekomernim unošenjem hrane ili pak usled osetljivosti na određenu namirnicu.\nDo osećaja nadutosti često dolazi i pre menstruacije, a nadutost u tom slučaju može biti praćena grčevima, osećajem sitosti i bola u abdomenu.\nKako sprečiti osećaj nadutosti?\nCeler se u narodnoj medicini koristi kao digestivna pomoć u kontrolisanju nadutosti i gasova, a efikasan je i kao laksativ i diuretik.\nNeki oblik kardio vežbi, makar i ubrzano šetanje, kao i joga, mogu da umanje nadutost u stomaku.\nČajevi od mente, maslačka ili đumbira ublažavaju osećaj nadutosti i podstiču varenje. Uz to pijte dovoljno vode.\nDetoksikacija i rebalans crevne flore pomaže u uklanjanju nadutosti. Konzumirajte namirnice bogate prebioticima poput jabuke, listova maslačka (dodajte ih u mešavinu različitih zelenih salata), špargli, artičoke… Hranu žvaćite polako.\nKada je nadutost razlog ta brigu?\nUkoliko imate hroničnu, bolnu nadutost, to može biti razlog za uzbunu. U tom slučaju, nadutost može biti izazvana određenim vrstama raka, celijakijom, sindromom nervoznog creva, povećanim nivoom hormona i sl. (Pročitajte i… 5 znakova da je nadutost posledica ozbiljnog zdravstvenog problema)\nU svakom slučaju, važi savet s početka teksta – obavezno se obratite lekaru!\nNatalie via Pexels


RTS :: "Studio" - nesvakidašnji muzički šou program, od 20. marta na RTS-u!\nNajnovije "Studio" - nesvakidašnji muzički šou program, od 20. marta na RTS-u!\nsreda, 24. feb 2021, 14:36 -> 14:14\n"Studio" - nesvakidašnji muzički šou program, od 20. marta na RTS-u!\nFuzija stilova, žanrova i neočekivanih muzičkih aranžmana, uz vrhunsku produkciju koja pomera granice - tako se ukratko može opisati "Studio", novi muzički šou program koji će od 20. marta, sigurno postati omiljeni TV sadržaj subotom uveče na RTS 1.\nPesme u "Studiju" izvode najveće muzičke zvezde regiona i biće to premijera za premijerom! Bilo da je reč o novim kompozicijama ili o dobro poznatim hitovima, svaka muzička numera će biti izvedena u novom, neočekivanom aranžmanu (balade u R'n'B verziji, pop hitovi u rok stilu, starogradske pesme na novi način i sl.)\nOslanjajući se na koncept prve regionalne dodele muzičkih priznanja, "Music Awards Ceremony" (MAC), emisija "Studio" predstaviće raskoš i raznovrsnost autorsko-izvođačkih umetničkih izraza, kao i brojne primere uspešnih saradnji na muzičkoj sceni.\n"Ostvarena i potvrđena dostignuća organizacije i realizacije "MAC" muzičko-scenskog spektakla (januar 2019.), iznedrili su potrebu za nastankom vrhunskog televizijskog muzičkog programa u kojem će, uz najviši nivo kvaliteta muzičke produkcije, biti primenjen isti princip - da se svaki nastup realizuje kao jedinstven umetnički izraz.", navode predstavnici kompanije Skymusic.\nKroz 14 TV emisija i učešće više od 40 poznatih regionalnih izvođača, pratićemo njihov stvaralački rad i svedočiti nastajanju potpuno novih muzičih dela, takozvanih "Studio numera".\nI to nije sve - gledaoci će dobiti uvid i u najzanimljivija dešavanja iza scene, saznati kako se zapravo odvija kreativni proces stvaranja pesama.\nSkymusic: "Iako smo do sada organizovali i producirali više velikih regionalnih muzičkih festivala i manifestacija, kreiranje muzičkog šou programa ovog formata je novi značajan izazov za naš tim jer nam je cilj da "Studio" produkcijski bude u rangu najvećih svetskih TV programa te vrste. Prvi put u Srbiji, emisija će biti emitovana iz potpuno novog Skymusic-ovog TV studija 360 stepeni, koji uz 3D maping i projektore u svakom trenutku može da menja izgled i atmosferu. Spektakularna scena prečnika preko 20 metara, sa LED ekranima visokim 5 metara, kreirana je tako da se celokupni vizuelni doživljaj prilagođava pesmama, aranžmanima i adaptira prema svakom izvođaču/učesniku emisije. Aranžmani se rade u našem novom kompleksu najsavremenijih audio studija, i angažovani su najbolji producenti, sound inženjeri i instrumentalisti."\nEmisija "Studio" je, poveravaju inicijatori ovog televizijskog projekta, "nastala iz potrebe da se produkcijski podignu kapaciteti regionalne muzičke scene. U muzičkom smislu, Skymusic tim ga posmatra kao doprinos afirmativnijem predstavljanju umetničkih potencijala i kvaliteta izvođača i autora koji bitišu u ovom delu Evrope. Naravno, "Studio" je, prirodno i očekivano - svojevrstan uvod ili "put" ka ovogodišnjoj MAC ceremoniji - spektakularnoj dodeli muzičkih priznanja, kojom odajemo počast izvrsnosti profesionalaca u muzičkoj industriji regiona."\nMuzički šou program "Studio", koji će u saradnji sa Radio-televizijom Srbije, produkcijski realizovati Skymusic, pratite od 20. marta, subotom uveče, na Prvom programu RTS-a


Nova strategija ili Kimov manevar | Radio Televizija BN\nNova strategija ili Kimov manevar\nLider Sjeverne Koreje Kim Džong Un konačno je progovorio o tome šta planira da donese za pregovarački sto samita sa SAD i Južnom Korejom, a AP piše da Kim zapravo manevriše kako bi imao šansu za razgovore sa Trampom na "ravnopravnoj osnovi".\nSvijet 22.04.2018 | 10:53\nAgencija ocijenjuje da nuklearni programi Sjeverne Koreje nije ništa bliži kraju nego ranije.\nKim je u petak, nakon sastanka Centralog komiteta svoje partije, predstavio novu strategiju Pjongjanga, koja predviđa okončanje nuklearnih i raketnih testova. Kim je takođe naglasio da će poligon Pungje-ri biti zatvoren, međutim, vjeruje se da je poligon već neko vrijeme van funkcije.\nSjeverna Koreja se već decenijama zalaže za koncept denuklearizacije koji nema nikakve sličnosti sa američkom definicijom denuklearizacije i obećavaju da će nastaviti sa svojim nuklearnim programom ako Vašington ne da čvrste garancije o bezbjednosti Sjeverne Koreje i ukloni svojih 30.000 vojnika sa Korejskog poluostrva, navodi AP.\nSjeverna Koreja je poslala jasnu poruku da su sada nuklearna sila i između redova poručuje da bi SAD trebalo da ih prihvate kao jednake i tako se odnose prema njima.\nSjevernokorejski lider opisao je razvoj nuklearnog oružja kao "čudesni uspjeh", a izričito je naglasio da će Sjeverna Koreja biti "odgovorna nuklearna sila" koja nikada ne bi iskoristila nuklearno oružje ukoliko ne postoje nuklearne pretnje i provokacije protiv njih.\nUprkos tome, Kimova poruka da Sjeverna Koreja želi da se fokusira na ekonomski razvoj ostavila je pozitivan utisak na međunarodnu zajednicu.\nTramp je odmah pohvalio Kimovu izjavu, napisavši na Tviteru da dobre vijesti za cio svijet dolaze iz Sjeverne Koreje, dok su i Peking i Seul takođe pohvalili izjavu.\nPremijer Japana Šinzo Abe, koji ima veoma čvrst stav prema Sjevernoj Koreji, pokušao je da da pozitivan odgovor na Kimovu izjavu, ali je naglasio da treba biti oprezan.\n"Kim Džong Un je u suštini sada rekao da je Sjeverna Koreja nuklearna sila i da će se otarasiti nuklearki kada to uradi i ostatak svijeta. Mislim da je Kimova posvećenost denuklearizaciji dosta preuveličana", rekao je istraživač saradnik Milberi instituta za međunarodne studije, Džošua Polak, za AP.


Goran Đokić imao pištolj bez dozvole\n30. novembar, 04:39\nMISTERIJA UBISTVA ĐOKIĆA! GORAN IMAO PIŠTOLJ BEZ DOZVOLE: Postoji mogućnost da je nađena čaura iz NJEGOVOG oružja! 4 Podeli Podeli na facebook Podeli na twitter Podeli na viber Pošalji na mail\nPošto pištolj nije nađen u stanu, već samo futrola, moguće je da je Goran Đokić oružje nosio sa sobom.\nPedesetsedmogodišnji Goran Đokić iz Aleksinca, koji je nađen spaljen zajedno sa svojom suprugom Gordanom (56) i njegovom ćerkom Lidijom (25) u jami u ataru sela Moravac, navodno je imao pištolj, a nije isključeno ni to da ga je nosio sa sobom.\nKako se nezvanično saznaje, prilikom pretresa stana Đokića u Aleksincu policija je pronašla futrolu za pištolj, ali u njoj nije bilo oružja.\n"Utvrđeno je da Goran nije imao dozvolu za oružje, što ne znaći da ga nije posedovao. Moguće da je pištolj nabavio radi lične bezbednosti, jer je neretko bio na meti lopova zbog menjačnice koju je držao. Pošto pištolj nije nađen u stanu, već samo futrola, moguće je da je Goran oružje nosio sa sobom, kao i da ga je imao kod sebe u noći kada je sa suprugom i ćerkom otet i ubijen", naglašava izvor i podseća da je pored spaljenog "pasata" koji je bio u vlasništvu Đokića pronađena čaura, piše Kurir.\n"Đokići su ubijeni hicima iz vatrenog oružja, pa spaljeni. Čaura je poslata na analizu kako bi se utvrdilo iz kog je tačno oružja ispaljena. Ne isključuje se ni mogućnost da je to čaura ispaljena iz Goranovog pištolja, jer je on možda pokušao da pruži otpor", ističe izvor.\nDa podsetimo, spaljena tela vlasnika menjačnice iz Aleksinca, Gorana Đokića, njegove supruge Gordane i njihove ćerke Lidije, pronađena su prekjuče posle šest dana od nestanka, u rupi u ataru sela Moravac, dok je desetak kilometara dalje u selu Tešica pronađen spaljen njihov automobil "folksvagen pasat".\nPorodica Đokić pištolj Ubistvo aleksinac\n04.10.2021. / 22:40\nČaura nađena .a pištolj dobio krila.kad čovek izvrši samolikvidaciju gde oružje ostaje .\n04.10.2021. / 16:55\nJel će i ovo da krene španska serija kao o ubistvu one pevačice?


ISTORIJA I ZLOUPOTREBA BOGUMILA: Predavanje dr Borisa Stojkovskog na Jutjub kanalu Kulturnog centra Novog Sada (VIDEO) | Novosti.RS\nponedeljak, 27. 07. 2020. u 22:07\nIstoričar Stojkovski predavanje je započeo objašnjenjem ko su bili bogumili, odakle potiču i koje su prostore nastanjivali, dodavši da su borbe protiv bogumila bile vođene u Bugarskoj i Makedoniji, kao i na tlu srpske zemlje za vreme vladavine velikog župana Stefana Nemanje.\nKada je reč o crkvi bosanskoj dr Stojkovski kaže: „Njihovo verovanje, na osnovu svih raspoloživih izvora jeste da je u pitanju dualistički koncept, dualistička jeres. Takođe, sličnost između ovih jeretičkih verovanja predstavlja i protivljenje crkvenoj organizaciji. Predavač u nastavku ističe i važnost spisa poput „Bilinopoljske izjave" iz vremena bana Kulina, kao i možda najznačajnijeg spisa „Nedostojnoga Kozme prezvitera beseda na novojavljenu jeres bogumilu".\nJoš jedan bitan izvor podataka o bogumilima i crkvi bosanskoj su stećci, a pričom o njima predavanje je privedeno kraju.\nKulturni centar Novog Sada predavanje istorija Boris Stojkovski\nUvek sam imao saosecanje sa pravoslavcuma iz okoline Tetova kada su zbog nemira islamista reporteru izjavljivali da zbog zuluma islamista zele da se presele u deo Srbije izmedju Paracina i Jagodine. To mi je bilo simpaticno jer Srbiju dozivljavaju kao svoju medjutim cim se dosele pod svoje ih uzima 'veliki brat' koga moraju da slede u nadi da uskoro dobiju autonomiju-republiku Nova Makedonija. Sve je ovo meobicno jer proces razsrbljavanja Makedonije nije gotov i ceo svet tna da su Makedonci u stvari samo Srbi sa govornata mana.


RS Studenti za petak najavili prosvjede - Republika\nRS Studenti za petak najavili prosvjede\nBy republika 17/03/2015 Nema komentara2 Mins Read\nPovodom ove problematike potpredsjednik Vlade RS-a Antun Kasipović je već razgovarao sa predsjednikom Srpske Miloradom Dodikom i resornim ministrom Danom Maleševićem. Za sada, naglašava Kasipović, može samo reći da će Vlada RS-a u suradnji sa Univerzitetom u Istočnom Sarajevu i studentskim centrom u Istočnom Sarajevu tražiti najbolje moguće rješenje za ovo pitanje.\nAleksandar Glavaš, predsjednik krovne studentske organizacije Univerziteta u Istočnom Sarajevu, kaže da je u više navrata najavljivano, ali još uvijek nije riješeno pitanje kreditnog zaduženja za novoizgradjene studentske domove na Palama, a što je za studente još bitnije nije pokrenuta ni procedura za opremanje ovih domova.\n“Imamo obećanje od čelnika vlasti od 6. listopada prošle godine, kada su otvoreni domovi, da će studenti krenuti u novom semetru iz novih smještajnih kapaciteta. Semestar je odavno počeo, a opremanje nije ni pokrenuto. Mi prije svega stavljamo naglasak na ministra financija Zorana Tegeltiju da što prije pokrene proceduru i riješi svu problematiku oko zaduženja Univerziteta u Istočnom Sarajevu i opremanja studentskih domova”, izjavio je Glavaš.\nDrugi problem sa kojim se suočavaju su studentski projekti za koje još uvijek nisu isplaćena novčana sredstva.\nPodrška studentima iz Sarajeva ovog tjedna stiže i od kolega iz Banja Luke kako bi se usuglasilo njihovo zajedničko djelovanje ‘’Ono što smo do sada načelno dogovorili je da se priprema peticija studenata za upućivanje ove problematike u Narodnu Skupštinu RS, ali i ostale aktivnosti koje se tiču demonstracija, dok se ne riješi ovo pitanje’’ kaže Glavaš. (T.Č./republikainfo.com)


Seul prvi put pokazao avion F-35A - Sputnjik Srbija\n18:52 20 Jun 2021\n09:27 01.10.2019 Preuzmite kraći link\nNa događaju su prikazana ukupno četiri lovca. Tri aviona učestvovala su u pokaznom letu, a četvrti je lično pregledao predsednik Mun Džae In, koji je u Tegu stigao helikopterom KUH-1 „Surion“, razvijenim u južnokorejskoj vazduhoplovnoj korporaciji KAI. Prema navodima agencije, helikopter je prvi put prevozio aktuelnog predsednika.\n„Jake mere bezbednosti koje preduzima naša vojska održavaju dijalog i saradnju i omogućavaju nam da smelo krenemo ka trajnom miru“, rekao je Mun obraćajući se na ceremoniji.\nU proslavi je učestvovalo oko 2.000 vojnika i više od 30 jedinica tehnike.\nJužna Koreja planira da do 2021. godine dobije 40 lovaca F-35A u vrednosti od 6,1 milijardu dolara. Trenutno je osam aviona ušlo u vojne snage zemlje i oni se koriste u fazi obuke. Do kraja godine na borbenu dužnost bi moglo da stupi već 13 lovaca.\navion, F-35, Južna Koreja


Akreditacije - Vatel Montenegro : Vatel Škole imaju petogodišnji program. Studenti pak mogu početi sa radom nakon samo tri godine stu...\nFleksibilan i otvoren plan i program\nVatel Škole imaju petogodišnji program. Studenti pak mogu početi sa radom nakon samo tri godine studija sa Bachelor, nacionalno sertifikovanim stepenom koji potvrđuje stečenost specifičnih znanja vezanih za ugostiteljstvo i koji potvrđuje da studenti već imaju široko iskustvo. Poslovi nosioca Bechelor diplome uključuju Kontrolu kvaliteta menadžmenta, Menadžment objektom, itd.\nPo završetku diplomskog programa, Vatelovci mogu biti angažovani, posle jedne do dvije godine probnog perioda, kao menadžeri za ljudske resurse, finansijski direktori ili marketing menadžeri. Takođe, imajte na umu da je Vatel program dostupan i studentima koji su uspješno dodiplomski program ili 3 godišnje studije u drugim oblastima.\nVATEL, NACIONALNI OKVIR KVALIFIKACIJA\nOba Vatel programa: diplomski i postdiplomksi ciklus imaju diploma priznatu od strane National Repertory of Professional Certifications in Europe. Ovaj sertifikat je određen u skladu sa sledećim kriterijumima:\nDetaljan opis razrađen sa profesionalnim menadžerima i direktorima u međunarodnom ugostiteljstvu;\nOpis vještina, sposobnosti i znanja vezanih za ovu funkciju;\nSpisak poslova i pozicija studenata prethodne tri generacije. A list of jobs held and their positions by at least three preceding classe\nVatel programi su registrovani u Nacionalni okvir kvalifikacija od 5. aprila 2012.godine\nPored nacionalno sertifikovane diplome, studenti imaju Europass dodatak diplomi, dizajniran zajedno od strane Evropske komisije, Evropskog savjeta i UNESCO-a. Ona daje opis prirode, nivoa, konteksat, sadržaja i statusa studija koje su uspješno završene a radi dobijanja Vatel sertifikovanih diploma. Priznat je u 47 zemalja u 2015. godini i ima za cilj da omogući jasnije razumevanje sadržaja i vrijednosti Vatel diplome za poslodavce ili visoko obrazovanje, kako u Francuskoj tako i u drugim zemljama.


Karl Segan: Lično putovanje - ELEMENTARIJUM\nTvorac kultnog serijala Kosmos Karl Segan, zapravo nije dobio priznanje naučnog autoriteta iako je naučio svet da razume jezik nauke\nPostoje ljudi koji jedino žele da gledaju svet kako uči, kaže popularna slika sa interneta, a sa fotografije se smeše pametne oči najvećih popularizatora nauke koji su živeli. I zaista, karijere i životi koji su posvećeni promociji znanja ne mogu biti potrošeni uludo.\nU ušima onih kojima jezik nauke prevode moderni Bi-Bi-Si dokumentarci, sa specijalnim efektima koji stoje rame uz rame sa naučnofantastičnim filmovima, a gde najnovije i smele teorije interpretiraju glasovi popularnih glumaca, zvonko odjekuju topla imena Nila de Grasa Tajsona, Brajana Koksa, Mičio Kakua, Stivena Hokinga.\nGeneracije dece čije je odrastanje teklo paralelno sa odrastanjem pojma popularizacija nauke, ipak pamte drugo ime.\nKarl Segan je u domove sveta doneo serijal Kosmos, usadio u nebrojena srca ljubav prema zvezdama, objasnio je visoku temperaturu na površini Venere, posmatranjem Marsovih oluja zaključio o njegovoj atmosferi, napisao preko 600 naučnih radova i članaka, kao i preko 20 knjiga, i doprineo istraživanju života van Zemlje više nego bilo koji njegov savremenik.\nUpamćen je prvenstveno kao vizionar i kao branilac racionalnog i metodičnog naučnog razmišljanja. Njegova najveća ambicija bila je potpuno razumevanje univerzuma i Zemljinog mesta u njemu, kao i da drugima prenese lepotu ushićenja koje sa sobom donosi naučno otkriće. Segan je bio učitelj u suštinskom smislu te reči, naučnik koji je jezik svemira preveo na jezik poezije i obratio se lično svakoj osobi koja bi poželela da ga progovori.\nPionir u Kosmosu\nRođen 1934, Segan je odrastao u Bruklinu, u američkoj državi Njujork. Analitički um je nasledio od majke, koja se nakon Prvog svetskog rata borila sa ekstremnim siromaštvom, a maštu i nadahnutost od oca, emigranta iz današnje Ukrajine, koji je pohodio Ameriku u dobro poznatoj potrazi za snom. U kasnijim danima, kada je već bio poznati naučnik, jedan od njegovih biografa je zapisao:\n…Moji roditelji nisu bili naučnici. Nisu znali gotovo ništa o nauci. Međutim, kako su me neprestano izlagali i skepticizmu i čudima, naučili su me onim načinima razmišljanja koja nelako koegzistiraju, a krucijalna su za naučni metod.\nMada je sasvim izvesno da bi um poput Seganovog pronašao inspiraciju i na nekom drugom mestu, ono što je bio okidač za njegovu fascinaciju naukom bila je poseta čuvenoj Svetskoj izložbi u Njujorku 1939. Tada je imao četiri godine i glavu prepunu utisaka. Sećao se naučnih eksponata koji su delovali kao magija; jer kako je moguće da se ton pretvori u sliku, a svetlost u buku?! Bio je očaran osciloskopom, zvučnom viljuškom i fotoelektričnom ćelijom, i kasnije je pričao o tome kako je bio zatečen saznanjem da je svet prepun čuda o kojima nije ni sanjao.\nČesto je prepričavao svoj prvi susret sa knjigom o zvezdama. Kada je istu zatražio od bibliotekarke u Bruklinu, dobio je knjigu o poznatim ličnostima, glumicama i pevačima. Demonstrativno se vratio nazad, i naglasio da to nisu zvezde na koje je mislio. Bibliotekarka se nasmešila i donela mu drugu knjigu, ovoga puta pravu – magičnu knjigu o magičnim svetovima univerzuma.\nRadoznalo dete je ubrzo postalo student Univerziteta u Čikagu, gde je završio osnovne studije, ali i doktorat iz astronomije. Naredne dve godine posvetio je izučavanju biologije na Berkliju i Stenfordu, nakon čega je počeo da radi kao asistent na Harvardu, na Katedri za astronomiju. Ubrzo zatim odlazi na Kornel univerzitet, gde dobija položaj stalnog profesora astronomije i upravnika Laboratorije za planetarna istraživanja. Na Kornelu je radio sve do poslednjih dana svog života.\nKako je bio obučavan i na polju astronomije i biologije, Segan je postao jedan od kreatora dve nove naučne discipline – planetarnih nauka i astrobiologije. Bez obzira na to što je upamćen pre svega kao popularizator, bio je vrstan naučnik, što mu je najviše pomoglo da ga svet prihvati kao zvaničnog zagovornika nauke. Govorio je da ima privilegiju da bude deo jedine generacije koja je odrastala u vreme kada su planete i njihovi sateliti prestalii da budu samo blede mrlje na nebu, a postale pravi, nezavisni svetovi sa bogatom geološkom, a možda čak i biološkom istorijom.\nI pored skepticizma koji je negovao i promovisao, Segan je više puta razmišljao o mogućnosti života na Veneri, Marsu, Jupiteru ili čak Mesecu, ali uvek u okviru zdravog rezona i realne mogućnosti. Njegova fascinacija astrobiologijom i želja za istraživanjem i otkrivanjem novih svetova, dovele su do toga da je postao jedan od osnivača čuvenog SETI programa, pored Frenka Drejka, kreatora Drejkove jednačine, za koju se mislilo da može da nam pomogne da izračunamo matematičku verovatnoću za postojanje tehnološki razvijenih civilizacija u kosmosu.\nSETI (Search for Extraterrestrial Intelligence) je ime programa koji uključuje niz aktivnosti koje se bave potragom za vanzemaljskom inteligencijom, ali na temelju konvencionalne nauke i naučnog metoda. Jedna od najpoznatijih aktivnosti, opisana i u Seganovoj čuvenoj knjizi i istoimenom filmu Kontakt, predstavlja analizu elektromagnetnog zračenja iz svemira, snimljenog radio-teleskopima, u potrazi za veštačkim signalom koji bi zasigurno poticao od inteligentne civilizacije. SETI projekat je dugo finansirala američka vlada, ali je tokom poslednjih godina bio primoran da se okrene privatnom sektoru i finansiranju iz privatnog kapitala, kao i pomoći volontera širom planete.\nSegan je bio i vodeći naučni konsultant u NASA, koja ga je tokom zlatnog kosmičkog doba (1960–1990) uključila u timove koji su vodili sonde poput Marinera 2, Marinera 9, Vikinga, Galilea i Vojadžera; ove letelice su se hrabro uputile ka unutrašnjim i spoljašnjim planetama Sunčeve porodice i poslale nazad na Zemlju revolucionarne podatke. Ogroman doprinos koji je dao istraživanju Sunčevog sistema, krunisan je privilegijom da bude kreator prve fizičke poruke odaslane u svemir ka civilizacijama koje bi je nekada mogle naći i preslušati.\nLetelice Pionir 10 i 11, lansirane 1972, odnosno 1973. godine, ponele su sa sobom pozlaćene aluminijumske ploče koje sadrže poruke sa Zemlje, zapisane univerzalnim jezikom nauke i umetnosti, a namenjene su ušima i očima, ukoliko ih imaju, onih koji bi ih presreli. Na pločama su crteži muškarca i žene, prikazani u razmeri sa samom letelicom, zajedno sa podatkom o položaju Zemlje u Sunčevom sistemu, šematskim prikazom hiperfine tranzicije molekula vodonika, najzastupljenijeg elementa u svemiru i još nekoliko detalja.\nMada odaslana u svemir 1977, letelica Vojadžer je zbog svoje tehnološke superiornosti uspela da prestigne Pionir 10 i sada je jedina sonda napravljena ljudskom rukom koja je napustila područje Sunčevog sistema. Vojadžer ne putuje sam. On nosi još komplikovaniju i finiju poruku stanovnicima svemira koji žele da je čuju.\nSegan je bio na čelu tima koji je dizajnirao i čuvenu Vojadžerovu zlatnu ploču, poruku romantično nazvanu Pozdrav od dece planete Zemlje. Vojadžer je zvezdama poneo svojevrsnu vremensku kapsulu. U njoj se nalazi 116 fotografija koje bi trebalo da ilustruju biodiverzitet naše planete, zatim su tu zvuci vetra, groma, životinja, pesma ptica i kitova, muzička dela različitih kultura i iz različitih doba, pozdravi na 55 različitih antičkih i modernih jezika… Pošto je crtež nagih tela muškarca i žene sa Pionirove plakete izazvao negodovanje, Vojadžer je poneo samo siluete ljudskog para. Ploča sadrži i jednostvano uputstvo za rukovanje i reprodukciju.\nVremenom, počev od nekoliko članaka za „Nacionalnu geografiju“, pa preko kraćih gostovanja na televiziji, Segan je polako postajao omiljeni govornik nauke. Njegove knjige, sa Zmajevima raja na čelu, za koju je dobio Pulicerovu nagradu, uvrstile su ga među najbolje naučne pisce sveta. Ušao je u televizijsku produkciju sa serijalom Kosmos: Lično putovanje, kultnom naučnopopularnom emisijom koja je oborila sve rekorde gledanosti svog žanra, dobila dve Emi i jednu Hugo nagradu, i 34 godine kasnije i dalje uživa neverovatnu popularnost. Prateća, istoimena knjiga bila je čitavih 70 nedelja na listi najprodavanijih „Njujork tajmsa“, učinivši Segana bogatim. Kosmos je ove godine doživeo i svoj nastavak, svojevrsni omaž originalnoj seriji, ovoga puta sa Nilom de Grasom Tajsonom kao voditeljem.\nKarl Segan je nesumnjivo postao slavna ličnost i, po njegovim biografima, njegove akademske obaveze počele su da plaćaju cenu slave. Suviše zauzet oko ideje da masovne medije upotrebi u korist nauke i da popularizaciju dovede na još viši nivo, načinivši od televizije najveću učionicu na svetu, počeo je da otkazuje predavanja na fakultetu, a neki od njegovih studenata su bili primorani da potraže nove mentore. Pristizale su žalbe od kolega, a javili su se i napori da se njegova laboratorija izmesti iz zgrade Kornel univerziteta.\nNakon snimanja Kosmosa, Segan se vratio na Kornel i 1992. bio nominovan za članstvo u Nacionalnoj akademiji nauka. Mada je bilo potpuno jasno da konkretna naučna dostignuća i broj objavljenih radova nisu dovoljni da bi naučnik dobio ovo prestižno i elitno članstvo, mnoge kolege su bile uverene da je Segan bio više nego zasluženo kandidat. Njegova posvećenost javnom razumevanju nauke, društveni rad, saradnja sa vladom i publicitet, morali su biti dovoljni da mu osiguraju titulu akademika. Ipak, činilo se da će ovog puta upravo njegova sopstvena slava da stane na put naučnom priznanju, i Seganu je članstvo odbijeno većinom glasova. Nepopularnost kod njegovih starijih kolega, koju je stekao zbog aktivnog prisustva u medijima, koštala ga je mesta u Nacionalnoj akademiji nauka.\nDve godine kasnije, ista akademija dodelila mu je medalju za javna dostiguća; potpuno ironično, s obzirom na to da su razlozi koji su se mogli čuti za odbijanje njegovog članstva ležali upravo u prevelikom publicitetu. Sama nagrada nije mogla da nadomesti lični poraz koji je Segan doživeo. S druge strane, šteta je već bila načinjena, jer je odlukom naučnog autoriteta da mu se ne odobri ulazak u Akademiju, njegov naučni kredibilitet već bio ozbiljno narušen. Odluka Akademije navela je svet da se zapita da li je dobro odlučio kada je odabrao Segana za govornika nauke.\nPopularnost koju je stekao se nije prvi, niti jedini put obila o Segana pri nominaciji za članstvo u Akademiji. Mnogo godina ranije, tačnije 1967, Segan je radio na Harvardu kao asistent. Kada je izrazio želju za stalnim profesorskim nameštanjem, njegov predlog je odbijen, a kolege su obrazložile ovu odluku time što je Seganovo učestalo pojavljivanje na televiziji zapravo samopromocija.\nIpak, politika nauke nikada nije uspela da porazi neverovatni Seganov entuzijazam. Bez obzira na to što ga starije kolege sa Akademije nisu prihvatile, i što mu je Harvard odbio mesto stalnog profesora, ostaje činjenica da je Segan za nauku učinio više nego što bi njemu lično pripadanje takvim institucijama moglo doneti.\nFraza koja se više nego išta drugo vezuje za Segana, milijarde i milijarde (billions and billions), zapravo je produkt popularne kulture. Segan ovu frazu nikada nije izgovorio, mada je nešto slično rečeno u jednoj od 13 epizoda Kosmosa (billions upon billions).\nIza Segana ostale su generacije nadahnutih ljudi; dece koja su izrasla u naučnike gledajući Kosmos. Inspiracija koju je njegova vedra pojava zračila dok je pričao o čudesima vasione, zarazila je armije obrazovanih ljudi koji i dalje šire ideju o istraživanju svemira.\nKarlovo ime danas nose jedan asteroid, jedno mesto sletanja na Marsu, jedno planetarno šetalište i naučni muzej; Seganu je posvećen izvanredan holivudski film Kontakt, snimljen po njegovoj istoimenoj knjizi, a njegovo ime nosi i Centar za istraživanje života u kosmosu, kao i tri prestižne nagrade na polju komuniciranja nauke. Od 2009, muzički projekat nazvan Simfonija nauke inkorporirao je mnoge scene iz Kosmosa i kroz elektronsku muziku nastavlja da promoviše Karlove ideje.\nSeganov sin, Nik, postao je pisac, i napisao je scenarija za mnoge epizode čuvenog serijala Zvezdane staze; u jednoj od njih može se videti Seganova memorijalna stanica na Marsu, sa ugraviranim Karlovim citatom:\nIz kog god razloga da si na Marsu, drago mi je što si ovde i voleo bih da sam sa tobom.\nKarl Segan je umro u 62. godini, 20. decembra 1996, od retke bolesti koštane srži. Svetu još uvek nedostaje.\nJubilarni seminar u Petnici\nResonate festival u Beogradu


Beta 20. aprila 2021. 21:25\nMarinković je ukazao ambasadoru da je ta poslanička grupa sa 65 članova najbrojnija u parlamentu Srbije i govorio mu o tome kako se Srbija bori sa pandemijom sa kojom se suočava ceo svet i o tome koliko je Srbija uspela u vakcinaciji, saopšteno je iz Skupštine Srbije.\nPutem video linka učesnicima sastanka se obratio predsednik PGP sa Srbijom izraelskog Kneseta Boaz Toporovski, koji je ukazao na odlične odnose dve zemlje i podsetio na savezništvo dva naroda u borbi protiv fašizma, navodi se u saopštenju.\nToporovski je rekao da postoji prostor za jačanje ekonomske saradnje dve zemlje i ukazao na uspešnu saradnju u oblasti energetike.\nOn je izrazio zadovoljstvo zbog predstojećeg otvaranja ekonomske kancelarije Srbije u Jerusalimu, ocenivši da će ona doprineti još boljoj ekonomskoj saradnji, koja predstavlja fokus bilateralnih odnosa.\nIzraelski ambasador Jahel Vilan je ukazao da dva naroda vezuje dugo i tradicionalno prijateljstvo. On je govorio o borbi protiv pandemije takodje i ukazao na pozitivne rezultate vakcinacije u Izraelu, navodeći da zahvaljujući masovnoj vakcinaciji gradjani Izraela mogu ponovo da se vrate normalnom životu.\nOn je rekao je potrebno dodatno motivisati mlade da se vakcinišu, jer je praksa pokazala da britanski soj virusa u sve većem broju pogadja upravo taj deo populacije. Rekao je da je Izrael za nabavku vakcina izdvojio oko 800 miliona dolara.\nMarinković se saglasio da je neophodno podstaći gradjane na što masovniju imunizaciju, jer samo na taj način se može ponovo vratiti normalnom životu i navikama.\nNa sastanku je govorila i potpredsednica Vlade i ministarka rudarstva i energetike Zorana Mihajlović, koja je takodje ocenila da dve zemlje imaju dobre političke odnose i da je ekonomska saradnja ide uzlaznim putem.\nDjukanović zatražio smenjivanje Stefanovića, mediji o sastancima u SNS širom…\nBoško Obradović tvrdi da je najbolji kandidat opozicije za…\nPremijeri Crne Gore i Srbije za snažniju saradnju u evrointegracijama\nDjukanović zatražio smenjivanje Stefanovića, mediji o…\nPremijeri Crne Gore i Srbije za snažniju saradnju u…\nFormiranjem ZSO bilo bi prisutnije učešće Beograda u…


Vetroelektrana Crni vrh gradiće se na teritorijama tri grada - Gradjevinarstvo.rs\n08.06.2020. | eKapija\nGrad Bor i opština Majdanpek stavili su na rani javni uvid plan detaljne regulacije područja vetroelektrane Crni vrh na teritoriji Bora, tj. opštine Majdanpek. Povod za izradu plana detaljne regulacije je namera investitora, kompanije Crni vrh Power d.o.o. iz Žagubice da izgradi vetroelektranu Crni vrh sa do 40 vetrogeneratora.\nPodručje planirane vetroelektrane Crni vrh se nalazi na tromeđi teritorija tri jedinice lokalne samouprave, Bor, Majdanpek i Žagubica, udaljeno oko 12km Žagubice, odnosno oko 17km od Bora.\nTeritorija obuhvaćena Planom detaljne regulacije područja vetroelektrane Crni vrh obuhvata područje površine oko 2.935ha i nalazi se na teritorijama grada Bora (deo KO Krivelj), površine oko 7061ha, opštine Majdanpek (deo KO Vlaole), površine oko 400ha i opštine Žagubica (deo KO Žagubica i KO Laznica – selište), površine oko 1.829ha.\nUnutar područja vetroelektrane planirano je postavljanje do 40 stubova vetrogeneratora - okvirno 14 na teritoriji Bora, 5 na teritoriji Majdanpeka i 21 na teritoriji Žagubice.\n- Osnovni cilj izrade ovog Plana su utvrđivanje pravila uređenja i građenja, odnosno stvaranje planskog osnova za izdavanje odgovarajućih dozvola za izgradnju svih potrebnih objekata vetroelektrane VE Crni vrh - stoji u PDR-u.\nVrednost ove prve domaće investicije u vetropark procenjena je na oko 100 miiliona evra, a kako je ranije najavljeno, izgradnja vetroturbina snage do 50MW trebalo bi da započne odmah po dobijanju građevinske dozvole.


Nešić otvorio nove prostorije DNS- a u Trebinju i najavio dobar izborni rezultat | Trebinje Danas\n05.07.2020. u 08:49\nPredsjednik Demokratskog narodnog saveza Nenad Nešić sinoć je u Trebinju svečano otvorio nove prostorije ove stranke.\n„Imenovanjem Jovice Vlatkovića pokazalo se kao dobar odluka i DNS će na narednim lokalnim izborima zauzeti ono mjeto koje mu pripada, odnosno da bude druga politička snaga u budućem sazivu trebinjske gradske skupštine.\nNove prostorije Demokratskog narodnog saveza nalaze se ulici Luke Ćelovića u Trebinju.


Namješten jednosoban stan, Otoka - Mojkvadrat.ba\nNamješten jednosoban stan, Otoka\nIzdaje se potpuno namješten jednosoban stan sa ustakljenom lođom, površine 39m2. Stan se nalazi na četvrtom spratu stambene zgrade, u ul. Žrtava Fašizma, u sarajevskom naselju Otoka. Predmetna nekretnina se sastoji od predsoblja iz kojeg je omogućen pristup u kupatilo, ostavu, kuhinju i trpezariju, dnevni boravak, te ustakljene lođe. Zahvaljući zapadnoj orjentaciji, stan je dosta svijetao i osunčan tokom većeg dijela dana.\nStan se nalazi na četvrtom spratu stambene zgrade, u ul. Žrtava Fašizma, u sarajevskom naselju Otoka. U neposrednoj blizini stambene zgrade nalaze se svi sadržaji potrebni za svakodnevni način života, od kojih izdvajamo dječiji vrtić, osnovnu školu, tržni centar Merkur, te zelenu pijacu. Mreža javnog prevoza udaljena je svega nekoliko minuta lagane šetnje.\nLink na oglas: https://www.metropolanekretnine.ba/oglas/namjesten-jednosoban-stan-otoka-2/\nNezavršena kuća pogodna za skladišni prostor\nPROSTOR izdaje: Dvosoban stan, Koševsko Brdo\nNamješten dvoetažni stan sa lođom u mirnom dijelu naselja Breka


Studenti Univerziteta u Sarajevu učestvovali na UNICA Studentskoj konferenciji u Lisabonu | Univerzitet u Sarajevu\nSrijeda, Oktobar 6., 2021. - 15:54\nStudentice drugog ciklusa studija Nadina Muslić sa Ekonomskog fakulteta i Zerina Čopra sa Fakulteta političkih nauka zajedno sa prorektoricom za međunarodnu saradnju prof. dr. Enitom Nakaš predstavljale su naš univerzitet.\nNa konferenciji je usvojena UNICA studentska deklaracija 2021 koja izražava stav i predlaže rješenja za sve teme koje su obradili studenti UNICA-e. Deklaracija je dostupna javnosti na linku UNICA Student Declaration 2021\nPozivamo studente da se i ubuduće aktivno uključuju u međunarodne studentske konferencije\nUniverzitet u Sarajevu je početkom 2021. godine postao član Asocijacije univerziteta u glavnim gradovima Evrope – UNICA.\nUNICA je institucionalna mreža univerziteta iz glavnih gradova Evrope koja je osnovana 1990. godine, a trenutno je čini 55 univerziteta iz 38 glavnih evropskih gradova, kombinirajući preko 180.000 univerzitetskog osoblja i 2.000.000 studenata.


Holivud i seksualno uznemiravanje: Glumac Džejms Franko plaća više od dva miliona dolara polaznicama njegove škole glume : Južne vesti\nHolivud i seksualno uznemiravanje: Glumac Džejms Franko plaća više od dva miliona dolara polaznicama njegove škole glume\n16:37, 1. 7. 2021.\nDžejms Franko i dve bivše učenice njegove škole glume u Los Anđelesu nagodili su se u februaru ove godine pošto su ga optužile seksualno uznemiravanje.\nSara Titer-Kaplan i Toni Gal, koje su pohađale njegovu školu glume Studio 4, koja je sada zatvorena, tužile su ga u Los Anđelesu oktobra 2019.\nU međuvremenu su odustale su od tužbe, a prema novim detaljima, glumac je pristao da plati 2,2 miliona dolara odštete.\nOne su tvrdile da se holivudski glumac „seksualno neprimereno ponašao prema učenicama".\nFrankov advokat ranije je opisao tvrdnje kao „lažne i zapaljive".\nPet meseci pošto je objavljena vest o nagodbi, saopšteni su i njeni detalji.\nPredloženu nagodbu sada treba da odobri sud.\nAko bude odobrena, Sara Titer-Kaplan dobiće 670.500 američkih dolara, a 223.500 dolara ide za honorare advokatima.\nToni Gal će pripasti 223.500 dolara (162.036 funti), a 74.500 dolara biće isplaćeno advokatima.\nPreostalih 1,341 miliona dolara biće podeljeno ostalim studentima koji su bili uključeni u slučaj.\nDogovor se odnosi i na Frankovu producentsku kuću Rebit Bandini i njegova dva poslovna partnera, Vinsa Džoliveta i Džoja Dejvisa.\nAko sudija potpiše nagodbu, sve strane će objaviti zajedničku izjavu u kojoj će Franko nastaviti da negira navode.\nU zajedničkoj izjavi bi pisalo: „Strane i njihovi branioci su zadovoljni što su rešili spor.\n„Iako optuženi i dalje negira navode u tužbi, on priznaje da su tužiteljke pokrenule važna pitanja; i sve strane snažno veruju da je sada ključni trenutak da se svi usredsrede na rešavanje problema maltretiranja žena u Holivudu.\n„Svi su saglasni oko potrebe da se osigura da se niko u industriji zabave - bez obzira na pol, rasu, religiju, invaliditet, etničku pripadnost, poreklo, pol ili seksualnu orijentaciju - suočava sa diskriminacijom, uznemiravanjem ili predrasudama bilo koje vrste."\nFrankov Studio 4 otvoren je 2014, a zatvoren tri godine kasnije.\nTiter-Kaplan i Gal su u originalnoj optužbi iz 2019. godine navele da je Franko pokušao da „stvori lanac mladih žena koje su bile podvrgnute njegovom ličnom i profesionalnom seksualnom iskorišćavanju u ime obrazovanja".\nOptužen je za zloupotrebu položaja forsiranjem učenica da učestvuju u seksualnim scenama, kako bi „dobile priliku za uloge" u njegovim filmovima.\nKada su se optužbe prvi put pojavile, Franko je rekao da „nisu tačne".


U javnosti se pojavila anegdota u kojoj je neko pitao Siri, virtualnog pomoćnika na iPhone telefonima: "Siri, koja je dobra metafora za Bregzit?" na šta je ona odgovorila da je Bregzit kao da neko pokuša da ubije pauka brenerom i tako spali celu kuću do temelja. Ovaj komentar najslikovitije opisuje situaciju u vezi Bregzita.\nMalo ko bi porekao da postoje problemi unutar EU; od kojih neki mogu biti jednako dosadni kao prisustvo neželjenog pauka u kući. Međutim, postoje različiti načini pristupanja ovim pitanjima, od kojih neki mogu biti drastičniji i skuplji od drugih. Premeštanje Evropskog parlamenta između Brisela i Strazbura može biti primer nepotrebnog trošenja resursa, dok projekat evra nikada nije imao smisla, sa ekonomske tačke gledišta. Međutim, sasvim druga vrsta besmisla predstavlja situaciju u kojoj jedna zemlja dobrovoljno odustaje od pristupa ključnim izvoznim tržištima.\nČak i ako UK uspe da ispregovara povoljan trgovinski sporazum u toku 2018. godine, ostaje nepoznato kakav će to uticaj imati na industriju Velike Britanije. Otuda je važno razvijanje efikasne industrijske strategije, kako bi se maksimizirala šansa da britanska industrija bude u mogućnosti da nastavi trgovinu sa Evropom, čak i u slučaju da bude prinuđena da se suoči sa tarifnim i drugim ograničenjima. Za industriju je veoma važno da postoji zdrava konkurencija, koja se bazira na osnovu visokog kvaliteta i inovacija. Takav industrijski uspeh cbi takođe bio ključni faktor za pronalaženje novih tržišta, što može biti od vitalnog značaja, u slučaju da Britaniju blokiraju evropski partneri.\nIako se industrijska strategija fokusirala na nove tehnološke sektore kao što je robotika, oni su takođe predstavljeni kao ozbiljna pretnja koja će obrisati veliki broj radnih mesta, u narednih deset godina.\nPostoje dva ključna aspekta koji nas uveravaju da nas razvoj tehnologije neće učiniti bez posla. Prvo, iako nova tehnologija zamenjuje neke poslove, ona stvara druge. I imajući u vidu da tehnološke inovacije obično pomažu u promovisanju ekonomskog rasta, rezultat je uglavnom bio više radnih mesta, a ne manje.\nDrugo, ako bi broj poslova - odnosno, ukupan broj zaposlenih - trebalo da opadne, to bi trebalo da bude dobra stvar, jer se posao može deliti. Ovo bi dalo više vremena za slobodno vreme, sa manje intenzivnim stresnim radom.\nDa bi se smanjila zaposlenost, neophodno je povećanje iznosa proizvedene robe po osobi (ili po satu po osobi). Drugim rečima, neophodna je veća produktivnost. Primera radi, u proteklih deset godina u Velikoj Britaniji je bio prisutan suprotan trend, gde se stopa rasta produktivnosti smanjivala, a ne povećavala.\nKao što je to bio slučaj 1930-tih, a zatim i 2009/2009 godine, šok globalnog sistema bi mogao da stvori dodatnu finansijsku krizu i recesiju. Poslednja ekonomska kriza je podrazumevala zaduživanje stanovništva. Postavlja se pitanje: šta bi moglo da izazove sledeću krizu sa sličnim ishodom? Rastući dugovi za kreditne pozajmice? Međunarodni sukob ili čak i rat? Ili možda pucanje bitkoin balona?\nTehnologija blokčein će se sve više koristiti za niz aktivnosti - od akreditacije učenja na mreži do kreiranja kriptovaluta poput bitkoina.\nDakle, odgovor na pitanje da li će bitkoin balon pući ili će bitkoin postati mainstream, jeste – i jedno i drugo. Kriptovalute će zameniti pojedine aktivnosti koje se dešavaju i bankarskim i monetarnim sistemima. Međutim, te aktivnosti mogu biti ograničene usled zabrinutosti zbog njihove upotrebe za ilegalne aktivnosti, iskorišćavanja velikih resursa u doba kada treba da koristimo manje energije, i njihove podložnosti spekulativnim mehurima i padovima, što uvek sa sobom nosi opasnost od izazivanja opšte krize i recesije.


PANIKA U ČIKAGU: Vatromet izazvao tuču i stampedo | Mondo Portal\nVatromet u Cikagu izazvao incident\nPANIKA U ČIKAGU: Vatromet izazvao tuču i stampedo 1 Podeli Podeli na facebook Podeli na twitter Podeli na viber Pošalji na mail\n05.07.2019. / 09:04\nPANIKA U ČIKAGU: Vatromet izazvao tuču i stampedo\nIzvor mondo.rs 05.07.2019. / 09:04\nU Čikagu Dan nezavisnosti je proslavljen uz vatromet, ali i tuču i stampedo u kome je povređeno više destine ljudi.\nPortparol policije Čikaga Entoni Gulilmi izjavio je da su tokom tuče tri osobe izbodene nožem.\nPrema njegovim rečima, 16 osoba je prebačeno u bolnicu. Većina povreda zadobijena je tokom ljudskog stampeda izazvanog panikom nakon ispaljenog vatrometa.\nSvake godine se kod obala jezera Mičigen zbog vatrometa okupi više hiljada ljudi.\nU toku je istraga o incidentu, saopštila je lokaln policija.\nčikago dan nezavisnosti povređeni\n05.07.2019. / 09:20\nSto bi rekao jedan tip: "panika u paklu droge"